Texas Nih Tazacuainak A Tuahmi Ruangah Fak Taktak In An Phomh – The Cherry Par\nTexas Nih Tazacuainak A Tuahmi Ruangah Fak Taktak In An Phomh\nPresident-elect Biden buan a co ko mi leeter dingin Texas nih tazacuainak a tuahmi hnonpiak dingin Pennsylvania, Michigan, Wisconsin le Georgia i attorney general pawl nih Supreme Court sinah nawlnak an tuah. WASHINGTON — President-elect Biden buan a co ko mi leeter dingin Texas nih tazacuainak a tuahmi hnonpiak dingin Pennsylvania, Michigan, Wisconsin le Georgia i attorney general pawl nih Supreme Court sinah nawlnak an tuah i, a tu bantuk i Republican pawl an tuahsernak ninghgaltuk bia a si i, US democracy le rule of law (a upadi a umkalning) zei ah an rel lo bia a si, tiin an chim.\nTrump nih tazacuainak a tuahmi vialte lakah tutan Texas tazacuaimi hi a nehhnungbik a si i, cu zong cu an hlawh a tling thiamthiam lo. Tehte pakhat hmanh an chuahpi khawh lo tikah an bia a ceihpiaktu biaceihbawi pawl nih an nihsawh, asiloah anmah lehlam sual an phawt beh hna. Tutan Texas tazacuainak le bang cu ninghngal bia ah ruahpiak a si caah, legal experts pawl zong an nih lehlam a chuak ngai. “US Supreme Court nih hin Deferalism phung ralchanh riangmangin cun maw hlathlainak cu a tuah hnga i, state 5nak nih nawlnak a tuahmi ruangah cun maw a dang state 4 i an election systems vialte cu an pah lai, tiah nan zumh,” tiin an mawhchiat len hna. State 4 nih lehnak an tuah colh ve. Democratic attorneys 3 le Georgia i Republican attorney general 1 le ti in Texas nih US Supreme Court i tazacuainak a chuahpimi cu thalo in an soisel. Vote million tam taktak hnonpiak dingin tazacuainak an tuahmi a si, tiin an soisel hna.\n“Judicial (upadi zuul in) ningin rian tuanmi ninghngaltuk lehpek in zeirellonak an tuahmi hi SC nih a cohlanpiak awk a si lo i, hi bantuk mi zeirel lo in cawlcanghnak hi hehhnu hmailei ah midang nih an i cawnchin sual nak hnga lo voice a leenter awk a si,” tiin PA ca biachimnak an ngeih lio ah an chim. “Fiangpup in chim lawlaw ko u sih law, American mipi an vote hrawhpiak dingin Texas nih SC ai rawih i, US next president hi thim an timh. Hi bantuk Faustian (Khuachia sinah ka nunnak ka pek, a titu German arfizohthiampa a min a si) rawih le sawmnak hi cu fehtein hnonpiak hrimhrim ding an si,” tiin an chim.\n“Tutan election chung vialte ah hin kan US Constitution nih tuahnak nawl a pek ningtein Georgia nih a tuah ko. Election caah cawlcanghnak a kalpi, Covid-19 nih mipi lungthin a tuaitam ngai ko bu ah, election cu thatein a zohkhenh ko, election results vialte zong cu a fehter, namhnehnak a tuah – cun a tu le tu in cu vialte cu a tuahmi an si. Asinain, cu ko bu zongah cun Texas nih cun Georgia cu taza a cuai thotho ko rih,” tiin Carr nih a khuaruahharnak kong a chim. State dang nih an election an tawlrel ning kongah Texas hi i thlaknak nawl a pelte hmanh a ngei lo. Tazacuainak capar a tinmi zong hi lihfangfaak lawngte a si, tiin an chim.\n“Election hi US Constitution nih state pakhat cio kutchungah a chiahmi rian a si ko nain, Wisconsin le a dang taza an cuai chihmi state pawl an i election hi Texas nih hranhraam lo in luhhnawh le tuaitam ai tim. Wisconsin nih a state chung election hi amah tein a tuah ko cang, a state chung khuasa votepetu zong nih an state caah candidate an thim ko cang. Cu bantukin anmah le duhthimnak te an tuahmi Texas nih hrawhpiak a timhmi hi phung (law) hram he zong ai kalh i, thil sining he zong ai kalhmi a si,” tiin Winconsin i biachimnak an ngeih lio ah an chim. A ra lai mi Monday ah khin Biden vote pek dingin Electoral College majority nih timhlamhnak an i ngeih hlan ni tlawmte lawng caan an i ngeihmi chungah election a khupthal leh dingin Supreme Court ah Republcan pawl nih tazacuainak an tuah. Tazacuainak a tuahtu pawl hi Trump a politics nih a chuahpimi theipar a tlaantu pawl an si i, “Kan pu Trump hi zomhteih a tong” tiin a titu pawl an si.\nTexas tazacuainak hi Texas attorney general Ken Paxton nih a tuahmi a si. Paxton hi security he pehtlaiin dehhlennak a tuah, tiin taza an cuai lio mi pa a si. Cun, a office nih political donor ningcang lo in a tuahto, tiin sual an phawtmi pa a si. Cu ti sual an phawtmi vialte cu a cohlanpiak hna lo. Biden nih buan a co ko cang. Cucaah, hi kong hi Supreme Court he a pelte hmanh ai seng ti lo, tiin state 4 nih an chim. State pakhat le pakhat karah alhnialnak a um ah cun an biatheihpiaknak tuah (hearing) dingin Sumpreme Court kut ah US Constitution nih nawl a pek ko nain, tii (water) rights le ramri rights he ai pehtlaimi buaibainak kong lawngah sungrengtein le buaktlak in i thlaak kho ding ceu khi a si. Texas nih hin cu bantuk thil kongah zeihmanh buainak a tonmi a um lo caah, tazacuainak zong a tuah khawh awk a si lo, tiin new brief an tuahmi ah an chim.\nVotepetu minung million a sawmsawm zeirello riangmangin, tlanhnak (remedy) tuah dingin Texas nih a lam a firhkhoihmi hi justice pawl nih an hnonpiak hna ah a tha, tiin state tamial nih an duhnak an langhter. “Texas nih a tu bantuk i Supreme Court ah a duhnak a langhter mi hi hrih le hram pakhat hmanh a ummi lo mi sual kawlnak le cohlan awk a tlaklo mi tazacuianak a si. Cu ko bu zongah cun, votepetu minung million tam taktak nih an ngamdamnak zawn hmanh ruat hin lo in biatakthlak tein vote an pek i election an kalpi. Cu election kongkau i state cio nih an i ngeihmi phung merhsanpiak dingin Texas nih Supreme Court a tuuk tualmal ko rih” tiin PA brief nih a chim.\n“Texas khuakhaanmi cohlan a si sual ah cun, kan Constitution le a tungtlang viatle buan ah a cang lai i, American politic life ah Supreme Court hi kahkhat party lawng a tanhbikmi biaceihzung ah chiah a si cang lai” tiin PA brief nih biatlaangkamnak an tuahmi ah an langhter. Texas biasu ngaihpiak dingin biachahnak an tuahmi hmanh nih hin democracy cung i kan chiahmi zumhfehnak hi a chiatchuah ding khi a si, tiin Wisconsin nih ralrin a pek hna.\nElection cung i kan zumhnak fehternak dingah Supreme Court ai thlaak a herh, tiah Texas nih a chim ve. “Asinain, state pakhat a si mi Texas nih a dang states pawl i election results a khupthal lehpiak dingin biaceihzung ah tazacuainak tuah dingin onh a si mi tlukin kan democracy cung i zumhnak kan ngeihmi a sawksaam deuh tu ding thil dang pakhat hmanh a um ti tung lo,” tiin brief an tuahmi ah an chim.\nA phichuak zei bantuk a va si ko bu zongah, Texas an bia ngaihpiak i timhmi vial hmanh nih hin mipi lung a tuai lai i, rampumpi ah cohlan awk tlak lo in biaceihbawi nih an fehter cangmi biasuu pawl cu dotla (tazavuan) bantuk in a siamremh bantuk ah a cang hnga i, lihfangfaak in an chuahpimi biasuu hi thazaang a vun ngeihter ding lawng khi a tang cang, tiah brief nih an chim. Texas biasuu an ngaihpiak hna hlan ah, Thursday i biachimnak an ngeih tikah khin Supreme Court nih an kong hi a chim pah theu lai, tiah zumh a si. Cu bantuk biachimnak an tuah tikah caan tawite lawng caan an hmang theu. Cu in cun Friday tal ah khin an bia ngaihpiak cold ding an si le si lo biaceihbawi pawlnih biachahnak an tuah te ding khi a si.\nTheory ningah cun, SC nih duhthim ding tampi ai ngeih ko. Texas biasuu ceih a si chung cu Biden vote pek rih lo dingin state electors pawl hi a kham rih chung hna lai maw, asiloah, an biasuu hi a ran khawh chungin dah a ceihpiak colh lai dah. Nihin tiang i an zumh bikmi cu Texas biasuu hi ngaihpiak lo dingin SC nih khua khaan theu lai, ti a si. Texas nih capaar a tin hnu in SC hi voi 10 lenglo biachimnak an ngei cang i, Red le Blue states sinin siseh, amah Trump sinin siseh, politicians le scholar pawl sinin rak i telhvaih ve nak um lo dingin biakaa an lenter. Hi hna pawl an i telhvaih te lai, ti cu chimchung khawh a si. Texas hi punghman in rian a tuan lo mi a si, tiin Thursday i biachimnak a ngei lio ah Ohio attorney general, Republican, Dave Yost nih a chim.\nCucaah, 2024 election hlan hrimhrim ah Elector Clause a sullam hi Supreme Court nih thatein nan fianter ta a hau cang lai, tiin Yost nih SC sinah forhfialnak bia a chim. Absentee ballots cohlannak nithla pehsauh dingin PA Supreme Court nih biachahnak an tuahmi kongah Clause a sullam hi nan hman ah a tha, tiin SC sinah nawlnak a tuah. Credit: Chelsea Bawi\n← Lai Peng Thang Le Cung Bawi Bik Caah Thlacam Sawmnak\nTrump Caah Thawngtha Tuk, Mithi Cia Tarnu Nih Vote A Thlak A Thihnak In Thla 14 A Si Cang. →


Vai Minung 4 Pali Nih Chinpa An Vuak Ruangah Sizung A Phan – Chin World News Evening\nVai Minung 4 Pali Nih Chinpa An Vuak Ruangah Sizung A Phan\nJune 16, 2020 June 16, 2020 Salai Van Myanmar News\nNew Delhi Uttamnagar Budella sangah a ummi Chin nu pasal cu ngakchia pakhat le pakhat i sik velhnak kongah minung 4 nih an vuak ruangah a lu a tlek i a thisen a chuahpah ruangah sizungah an tlikpi tiah theih a si. June 15 zaan sml 7 hrawngah vai ngakchia pate nih chin ngakchia nute a velh i a velhnak a lu a bo. Cu ruangah chin ngakchia pate hringtu a nulepa nih vai ngakchia pate cu zei ruangah dah kan fanu cu na vuak tiah bia an hal. Cuti bia an hal cuahmah lio ah cun vai upa leimi pakhat a rak phan i ngakchia nute a pa cu a ṭang in a tlaih i a cam chih ti a si.\nCu hnuah vai upa nih cun a hmaiah a bengh i tlawmpal ah midang pa 3 an rak phan i an pa 4 ningin an vuak. Minung pahnih nih a hnulei in an tlaih i pakhat nih a thonghchih hnuah pakhat deuh pa nih thir fung in a lu (a tukbahrum) ah a tuk.\nThir fungin a tuknak cu a tlek i a thisen a chuah tuk caah sizungah an tlikpi tiah theih a si. Cu bantukin thil a hung can tikah, palik sinah theihter an si i palik pawl nih Chin pa cu sizungah an kal pi amah a vuaktu vai minung pa 4 hna zong an sinah an hruaichih hna ti a si. Thawngpang dang zeihmanh a um rih lo caah, zeitindah palik nih an ti hna lai ti cu theih a si rih loh tiah Vapual Auaw nih a taarlangh. Chirhchan: Vapual Auaw\nTulio minak minthang nute, Candace Owens Chimmi: Minak million tampi nih zingka kan thawh chiarte thil ttha kan tuah ve ko. Buainak zong ka chuahpi lo, mi thil zong kan fir lo, rit sii zong kan tawng lo, Palek zong kan upat ve ko hna. Asinain leftist [ democrats] lungkhat phur mimolh pawl buaibainak, black lives matter movement nih kan mui an kan chiatter mi hi cu a ka simh tuk cang. Salai Lairamthang\nCNLD candidate pakhat khat nih Chinram cozah kan ser lai a ti ahcun zumh ding a si lo, lihbia a chimmi a si


BLM Pawl Nih An Hrawh Cuahmah Mi Paraltha Hna Milem Kong Ah President Trump Nih Nawlthar A Chuah – Chin 11 News\nBLM Pawl Nih An Hrawh Cuahmah Mi Paraltha Hna Milem Kong Ah President Trump Nih Nawlthar A Chuah\nUS ramchung ah tuanbia ngei a si mi hna milem an ser mi pawl BLM pawl nih an hrawh cuahmah mi hna ruang ah kan ram nih kanmah tein a ngan tuk mi tuanbia hi a rawh dih hlan ah kan dirkamh le ka sersiam a herh caah US tuanbia ngeitu a si mi hna milem pawl caah pangpar dum pakhat nih kan tuahpiak hna lai tiah President Trump nih cun nawlthar a chuah hi a si.\nPresident Trump nih a chim nak ah cun rianthar tuan ding in timhlamh mi tampi chung ah hi US ramchung tuanbia ngeitu hna milem hi a bikin tuanvo lak cawlh ding a si lai I ni 60 chung ah zeitluk tiang dah kan tuan manh cang timi zong mipi sinah thawng kan thanh than hna lai. Cun pa raltha hna milem an serchuah than ding mi hna pawl zong hi anmah muisam he ai lo bik in ser an si lai I zohdawh nak men le duhnung ngai in cun ka ser lai lo tiah zong a chim.\nUS ram chung ah May thla chung I Police kut in vunnak pa George Floyd a thih hnuin duhlo nak le lungtlin lonak langhter in lam a zawh mi hna pawl nih US ram tuanbia ngeitu pawl milem an ser mi cu an hrawh cuahmah hna. A bik in US ramchung ral lio I sal zuatnak chan lio ah pa raltha hna le zohchun tlak tiin tuanbia an ngeih ter mi hna pawl milem ko hi hrawh dih an I zuam hna.\nCun president Trump nih fak ngai in a chim rih mi Confederate symbol hi America nih kan ngeihchun mi kan ro thil bantuk a si tiah july 4 zalennak ni an tuah nak Mount Rushmore ah President Trump nih cun a chim hi a si.


Tlamtling Tein An Tuah Khawh - News and Media\nChin Defense Force-Mindat raltuk cawnnak le hriamnam tlaih/bunh cawnnak, a vawilinak bawi thimnak, a vawikhatnak tintan cawngmi limnak puai cu tlamtling tein an tuah kho Crd – TFT. Rel chap – Kum 2 timi Zuamcawhnak (Kawl zumh ning) Ne Win Lucky No. 9 a si i Than Shwe Lucky Number cu 11. Kawl ralkap nih a tlang piin a tu in kum 2 ah thimnak ka tuah lai a ti. Thimnak tuah khawhnak ding caah Electoral system thimnak phung zong remh a timtuah cuahmah.\nCu bantukin sakhan an luhhnawh lioah palek pakhat le Buesawtyi pakhat an zaam manh i, sakhan ah a ummi an hawile vialte le hriamnam vialte cu laaksak dih/tlaih an si. Cu an tlaihmi hna cu SAC ralhrang ralkap he i fonh ti lo ding, mipi sinah phaisa zong hal ti lo dingin chimhrinh an si hnuah thlah than an si.


Midang Kong Na Hngalh Hlan An Ah Kong Ah Lungbiakhiahnak Tuah Colh Hlah! – Chin World News Evening\nMidang Kong Na Hngalh Hlan An Ah Kong Ah Lungbiakhiahnak Tuah Colh Hlah!\nJuly 8, 2019 Salai Van Theihtlei\nHngakchia pa pakhat cu a pa he tlang lawng i cit in inn lei a tin cuahmah. Hngakchiapa te cu tlanglawng thlalang awng in a leng lei a zoh khua a cuan. Khuaruah har ngai in a pa a ti mi cu, “Ka pa, thingkung hna hnu lei ah a tli thluahmah ko” tiah a ti.\nAn pawng a thu mi hna nih hngakchia pa te cu khuaruah har ngai in an zoh. Kum 15 a si cang mi nih hi bantuk biachim cu thinlunglei dam lonak a ngei mi a si ko lai an ti. Tlawmpal ah hngakchia pa te nih, “Ka pa, minmei zaam mi hna sinah kan kal ve” tiah a ti than. An pawng ah a thu mi nuva hna nih hringtu a pa cu, ” Hi tluk thinlung dam lonak a ngei mi na fapa hi ziah siizung ah na piah lo” tiah an ti.\nHringtu a pa nih mitthli he nih bu tein a leh mi hna cu, ” Siizung kal kan kan hau ti lo. Atu hi siizung in ka tin. Ka fapa te hi a hngakchia tein mitcaw mi a si. Asinain atu ahcun a mit a dam cang. Nihin hi a voikhatnak ser mi thil tha tein a cuanh khawh ni a si ee” tiah a leh hna. Voi tampi cu midang an sining hna thei loin a leng ka mit nih a hmuh ningin midang cungah biakhiahnak kan tuah tawn hna. Misual ee tiin kan huat mi le kan nehsawh kan zomhtaih mi hna an um. Sihmanhsehlaw khi bantuk minung hna nih an nunnak ah zeibantuk thil sining dah an rak ton timi ka hngal tung lo.\nKan khua ah mikip nih an rak huat mi tlangval no pakhat a um. Mithil a fir. An tlaih tikah an tuk an velh. Misual khuachia fa ti tiangin an ti tawn. Asinain cu tlangval no te a nung ning zoh tikah ngaihchia ngaingai a si. A hngakchiat tein hringtu nulepa nih an thih taak. Ka nu, ka pa ti auh awk hmanh a ngei hna lo. Vawlei cung nun tikah zeitindah ka nun awk a si timi cawnpiaktu zong a ngei lo. A nunnak caah a ca ah a biapi bik mi cu rawl ei awk a hmuh ding kha a si.\nA pi he an um khua an sak tikah a pi nih a zohkhenh kho lo. Hawidang sianginn an kai i, fimnak ca an cawn lio ah tolhtang le zal bei in ram lakah a vak. Christmas kum thar an phak tikah hawidang nulepa nih an fale ei awk phunphun an cawkpiak hna lio ah hawihngar in a mit ro cikcek in hawi a zoh tawn hna. Ahohmanh nih a hlawm lo i, an zoh kilkawi tung lo. Cu bantuk minung khua chungah thil tha lo a tuah tikah cumh le den a tong leng ko. Sihmanhsehlaw a in ding lengin tuah khawh mi zeihmanh a ngei lo.\nNihin zong kan pawngkam minung hawi sining le dirhmun kan zoh tikah fawi tein an nunnak kong ah chimrel chia te hna hi kan i ralrin ding a herhnak kong hi tuanbia te nih hin a kan cawnpiak. Midang kong kan chimrel chiat hlan ah siseh, kan chim that hlan ah siseh, zeibantuk in nunnak ah a rak nung mi an si ti theih hmasat tu hi kan i zuam ding a si. Voi tampi cu midang hlawhtlinnak le teinak kong kan hmuh tikah – an kong kan chimrel tha hna. Midang hlawhtling lomi kan hmuh tikah kan chimrel chia hna.\nSihmanhsehlaw hlawhtlinnak a hmu mi pa nih atu bantuk hlawhtlinnak a hmuhnak dingah zeitluk indah anmah le amah a nun aa temtawn. Zeitlukin hawi celh lo tiangin zuamnak le cawnnak a ngeih peng timi ka ruat zuam lo. Hlawhtling mi hna nih zei dah an tuah timi lawng kan ruat i, zeidah an rak hrial timi cu kan ruat zuam ti tawn lo.\nMinung hna nih kan sining kan i theihthiam hnu ah kan i pehtlaih, kan i biakchawnh tikah pehtlaihnak a tlum-al, a sunglawi tuk tawn. Sihmanhsehlaw nihin i kan buainak ngan bik hna cu mi kong thei loin, a lenglei sining zoh in kan i pehtlaih , kan i hawikomhnak in a chuak mi an si tawn. Midang he hawikomhnak kan ngeih tikah a lenglei na hmuhnak hna pinlei te ah thil dik pakhat khat a rak i thup tawn. Cucu thei hmasat loin an kong biachahpiaknak ngei hna hlah usih. Laknak: RPP\nTutan CYONA Biahalnak Ttha Bik Le Kan Miphun Nih Mah Bialehnak Harbik Tiah Ka Ruah Mi Cu Miss Rody Biahalnak Hi Si- Al Bik Lian Zathang\nLung A Fak Hringhran Ko Mu Tuarthiam Ahar Tuk Ee Tlangval Duh Cun Thang Nih Hriawhnak In Mual A Kan Liam Taak


Tedim Unau CM Lian Luai Cungah An Lung Faak Tuk Hringhran Hruaitu Pawl Cheukhat Nih An Chimmi-VIDEO – Chin World News Evening\nApril 24, 2020 Salai Van Chin News\nKawl ruahchannak petu Daw Aung San Suu Kyi nih tuzingah kawlram chungah Covid-19 ṭuanvo ngeitu a si bantuk ramchung kip ṭuanvo ngeitu pawl Live video in tuanbia ruahnak Vaupi 24 tuzingah Chin ramkulh aiawh in ṭuanvo ngeitu pawl cu biaruahnak a ngeih hna. Cu Biaruahnak an ngeih dingin ah cun Tedim Covid-19 zawtnak a ngeimi zohkhenhmi pawl Hakha an phak hnuah an kir ṭhan hna. Cucu Chin State CM Lian Luai nih a kan luhter duh lo tiah an lungfaak ngaingai.\nChin ramkulh chungah Covid-19 mi zaw minung (5) a umnak Tedim khuapi i Covid-19 a zohkhenhtu hna lakah Chinmi minung (3) cu Daw Aung San Suu Kyi chawnh dingin Hakha ah kal dingin khawh auh an si. Cun Tedim Luaibuai khuabawi Vungh Za Cin he minung (5) cu Hakha khuapi an phak hnuah Daw Aung San Suu Kyi chawnhter loin Tedim ah tlunter an si tiah Vapual Auaw nih a tarlangh.\nHi kong he pehtlai in Tedim kan unau cheukhat pawl an thinhung i an lungtling lo ngaingai i “Covid-19 umnak a umnak Tedim mipi nih Daw Aung San Suu Kyi kan chawnh biak hrimhrim a herhmi a si. Kan dirhmun, kan harsatnak hi a ho hmanh nih an kan theihpiak lo i kanmah nih kan theih bik. Cu ruangah Tedim nih Palai kan thlahmi hrimhrim nih Suu Kyi chawn sehlaw kan harsatnak tampi kan chimh khawh lai. Atu ah cun zawtnak zong a um lonak hmun hruaitu le ṭuanvo ngeitu hna nih Suu Kyi cu an chawnh i Tedim dirhmun cu zeihmanh a thei lo lawlaw lai. Voikhat hmanh Tedim ah a um lo i chawkvak bal lomi nih Tedim dirhmun theihhngalh hrimhrim a um lo,” tiah mipi nih an lungtlin lonak cu an chim.\nLuaibuai sang khuabawi Vungh Za Cin nih a chimmi cu “Pine hruaitu nih kawlrampi ruahnak petu Aung San Suu Kyi cu video in nan i chawnh bia lai. Hakha ah ra u tiah a kan auh i kan kal. Hakha kan phak hnuah pithawgsuh riahbuk ah a kan chiah i kanmah a kan au tu kan hmu lo. Saupi kan hngah hnuah hotel dangah a kan kalpi ṭhan i zeihmanh tuah loin kan umnak ṭhing hmun ah cun a kan auh ṭhan. Zaanlei suimilam 5:00 Pm hrawngah phone in an kan chawnh i nan lakah a ummI Chinmi (3) hna cu Aung San Suu Kyi he i chawnh dingin cawnnak kan ngei lai tiah a kan ti. Sml 1 hrawng a rauh hnuah nan min ai tel lo, nan duh le kan tlun ṭhan kho tiah an kan chimh,” tiah a chim.\nTuzing i Aung San Suu Kyi nih biaruahnak a ngeihmi sinah a chimmi cu Tedim sizung i a zawmi hna a dang tein chiahnak umnak ding inn cu a si khawh chungin a buaipi ding le lunghrinh in hrenmi hna hna caah an ei ding ti le rawl bawmhnak a pek ding kong a chimh hna tiah Vapual Auaw nih a tarlangh. Chin State CM Lian Luai nih a kan luhter lo i a si ko tiah an lungfaak ngaingai.\nVIDEO timi link hi rak hmeh piak law ngaih khawh asi.\nVIDEO Timi rak hmeh piak law ngaih khawh a si.


Hmanthlak Voikhat Na Hmuh i Na Philh Khawh Ti Lo Dingmi! – Salai Kawltu\nHmanthlak Voikhat Na Hmuh i Na Philh Khawh Ti Lo Dingmi!\nMarch 16, 2019 salaikawltu Theihtlei (Informative)\nNa hmuh bal lomi an si lai.\nUS dollar hi ttha te i zoh lengmang ahcun Alien a hmuh khawh asi. A cheu nihcun khuachia asi te hna an ti.\nPope Francis le High Sparrow (Game of Throne fitlaw) hi an i lo taktak. A thli tein phir an si ko lai a timi an um ko nain phir cu an si lem lo.\n3. Pa sam ttem\nPa sam aa ttem mi mino nihcun aa dawh kan ti ko. Pa zong nih nu zong nih dawh kan ti ko asinain kum upa lei deuh nihcun a cunglei hmanthlak bantuk khin an hmuh.\nKan taksa i tit le thahri (Muscles) umlo cun hi ti bak hi kan lo lai. Kan vun a um zong ah kan muichia taktak lai.\nHarry Potter i fitlaw Daniel Radcliffe le Lord of the Ring i Elijah Wood cu an i lo taktak. An muicawl i zaih mi zong aa lo pah fawn. An i lawh khawh ning cu.\nHi capar zong relchap:\nChinku pa cu zan ah a mitkuh a cim lonak a sau cang.\nZan ah Chinku nu he chungkhar khuasak tintuknak caah khurkhua cu an tuak len nain zei pipa an chuahchanh kho lo.\nA cal ai domh. Milai pasal, a lung a caw, a thluak a baa. A khuaruah a pit-chong.\nChinku pa cu miding fel mi nunnem a si pinah khuami nih an ibochan ngai i dawtu zong tampi a rak ngei. Chawhleh chawhawl in a paw a cawmmi an si. Fa pathum a ngeih hna― upa bik ah Ṭial Chin a si caah Chinku nu le pa tiin an auhnak hna zong cu a si. Chawhleh in khual a tlawn kip i a hlawh a tlin tawn caah inn le lo zong hi an i zalh khawh―an nung kho ngai. Mi nih an zumh fawn i ho sin paoahah phaisa a duhzat in a cawi khawh.\nVoikhat cu khual an tlawng i an lam a tluang ngai. Voi dang nakin an hlawh tling deuh. Tha nuam ngai in phaisa kuatu (hluaitu) sin in a phaisa vialte cu a kuatter hna. India khualtlawng pawl nihcun an phaisa anmah teih an iphurh tawn lo. Nguaihluai an timi phaisa kuatpiaktu sinah i phaisa thlen reet hmasa hna. An duhning reet a si ahcun Kawlram lei ah kuatter a si tawn.\nChinku pa cu India in Kawlram lei tlun an von ithawh cu anih lawng a chuak ko. A hani a khumh kho set ti lo. A chungle caah herhbau a cawkmi tete he thanuam takin an hung pok. Inn phanh lai zong aa ngeih. An hlawh a tlin caah a si. Ṭio cho kai hmanhah baat timi hrim a thei kho lo.\nṬio cho zong an von lanhtak dih cang. Tlawmpal an von kal ah, khualei in a rami a hawile mitlung kal he an itong hna. Idinh pah in thawn kan ichim, kan ihal hna lai an ti.\nChinku pa nihcun Mizoram lei thawngpang ṭhatnak kong lungtho ngai in a chimh hna. “Leiba cawh zong tutan cu an har lo,” a ti.\nKhualei in a rami an hawile belte cu an mithmai a panh ruam lo. A chim lai aa harhmi ko an lo. Chinku pa nih an mithmai a zoh in a lung a fiang. Kan theihte ṭhiam ding cu kan chim ko u, a ti hna. Parku pa nih, “Vei.. vei dawh…” a von ti i, “Ehhem!” tiah a hrom a von ithianh ta.\n“Phaisa nan rak kuatnak hna kha mi nih an hlen hna i nan phaisa vialte nan chungle sin a phan kho lo,” a von ti khin, “Ehhrem!” tiah a hrom a von ṭhianh ṭhan i, “Zeiti tal in hmuh ṭhan khawh a si ko lai fawh, Chinku nu zong nih hmuh lai cu an zenh ko,” tiah Chinku pa lei hoih in khualei thawng cu lung ṭhalo ngai in a von chimh hna.\nChinku pa nih inn phanh lai aa rak ingeih tukmi cu a zenh in a zenh cang. Nain, aa von ihrim. “Pasal, thihlohnak thawng a si lo, phaisa cu kan kawl ṭhan khawh ko lai” tiah amah le amah thazaang aa pe.\nLaitlang ah cun thawngpang vah cu ṭhawng tuk kaw, Chinku te inn cu “ka phaisa hi kan hmanpiak ve” tiah thluachuah he a rak fuhmi an um ti lo. Zing a hung chuak leiba cawhtu. Zan a phan, leiba cawhtu. Awklokchong in cawhtu lawngte nih an fuh hnawh cang hna. Zingzan leiba cawh an dai ti lo.\nAn ngeihchiah acheu an zuar, a daih lo. An thilri an zuar, a tlinh ti hna lo. Chinku pa cu awlok chong vansang au in a um. “Lei ka zoh ah a pit, Van ka zoh ah a dong” an timi bia khi Chinku pa caah cun aa tlak bik ko cang.\nChawlehnak in cawlcangh awk a ṭhat ti lo tikah, Chinku pa nihcun leiba chamnak ah ti in a ngeihchiah a zuar. Zeimaw zat a cham hna i a taangmi in Malaysia lei ah aa thawh ve.\nChinku pa cu Malaysia ah cun hawi cio bang rianṭuannak hmun ah aa thawh ve. Upatlei sang ramdang phan kan ti cu holh nih a thiam ai harh. Rian nih thiam lo, a caah cun a fawi bak lo. A hawile hi a zul hna i anmah Malay nih kong-si-kong an timi fial chukcho rian te cu nitin din loin a ṭuan ve tawn. A rian cu a har hringhran. A caan ah Tuluk supervisor mino tete nih kan pa le ṭhi ti hmanh ruat loin hngal ngai an van raak tawn. Sal rianṭuan ko khi an lawh caan zong a tampi.\nMalaysia phanmi Laimi cheukhat cu nupi fale mithmuh lo tham ah tiin pumsa duhnak, sual duhcuai in ai hlothlaumi zong an um ve. Chun ah thi deng rian an ṭuan. Zan ah zu an ding, phe an ikah, nungak an chawn hna. Zaan ah cunt la belbul inuam emem in a ummi an tlawm lo. Hmuhmi phaisa cuti cun nuamhneihnak ah a deng lanmi zong rel cawk lo.\nAn phaisa dih poah ah an rianṭuanak boss sinah, “Boss, saya mahu pinjam satu ratus,” an hei ti. A sullam cu, ‘ka pu phaisa RM 100 cawi ka duh’ tinak a si. An pu le cu a caan ah cun an ing puang tawn. Tuluk boss te zong cu khurkhua an ruat kho i ei awk kan ngei lo an ti paoh ah cun an pek peng hna. Asinain zudinnak le phekahnak tbk ah cun an hman ṭheu ṭhiam.\nChinku pa tu cu nikhat a nihlawh RM 45 te a si ko nain a thlahlawh te ai khon i chungkhar caah tiin tinsih tein khua a sa. A hawile nih nihsawh capo nawn in, “Nang cu na ṭuan tuk nain nai sum tuk i na thi phah te lai. Ruah loin a molh hna na molh sual lai ti kan phang” an ti tawn. Nain, Chinku pa cu a dirhmun a fek. Hawi zu an din, sa an ei lio zongah a darling Nu Cuai i a kal lai te i an ngeihchun Bible cauk te a kau i a rel zungzal. Zarhpi Ni caan paoh ah pumhnak a tuahpi hna. Cuti cun midang kutrit zong aa zuam.\nMi ramdang ah harsa in rian a ṭuan tikah a thaisung le a fale hi a ngai tuk tawn hna. A umnak cu Putra Jaya ah a si. Anih cu Kuala Lumpur ah a kai kho tuk tawn lo. KL an kai ah cun thinphang thlalau in an um zungzal. Cucaah KL lei ah a kal tuk lo. Rian an ṭuan lai ah a phaisa hi buk kam ah vawlei a cawh i a phum. Cu hnu ah rian hmun ah a kal ṭheu. An tak cungah phaisa an chia ngam lo. Phaisa kuat a duh ahcun KL in agent pakhat a rak ra i mah ti cun a kuatpiak tawn hna.\nVoikhat cu lung nuam lo, lileng bantuk in a um. Rianṭuan ding zong thatho lo ngai khin a um. Zingka tein an chuncaw cu a fun i rian hmun lei ah cun aa thawh. A kal pah ah, a zanmang i Chinku le a fapa hniang James nih “ka pa rak tlung cang, kan in ngai tuk” an ti lio a hnathlam ah a hung thang. A mang ah Nu Cuai zong fiang tukin a hmuh i a hawile cu Chinku pa nih chawn huaha loin a lanhtak hna. A chungle kong cu a ruat. A lung a maw pahmi a lo. A mithmai a panh ruam lo.\nCuti cun rianṭuan hram cu an van ot, chuncaw ei ah acheu an ṭum. An rianṭuannak seh zong an von dinhter cang. Cu tlawmpal ah a langhlat nawn khin mi an tlikleek lio khi an hei hmuh hna. Cun, raldo lai bang uniform thuam tling he operasi lut dingin mawṭawka lianlian cu an van izul duahmah ko.\n“Elaw, khah!” tiah mah him khawhnak ah tlikzaam cio a si. Acheu ram tanglei ah, acheu ceiling cungah. Lungfim huaha loin an zaam, operasi he cun an idumdawi len hna. An rawl einak kanṭiin cu Rela, Police, Immigration an khat tirh-terh. An tlaihmi hna zong cu Lori ah an van ben hna I an tam kho taktak. Cu lio ah cun Than Hmung t pawl, cun adang Laimi Kio Cin tepawl zong cu kosong timi zeihmanh ai tlaih lomi cu si hna kaw, phirphahlik loin an zaam cio. Nain, an zaamnak ding lei kha rak ingiat cia hna kaw, an rak bawh cia hna i an tlaih khawh dih hna. An zapi tein thonginn ah khumh an si.\nThong cu thla kua an tlak hnu ah Thailand ramri ah hlonh ding an si. Chinku pa cu amah ve lo bang, ni khat hnu nikhat a titsa ṭumchuk lei a panh zuahmah. Ka innchungkhar zeitin hme an um lai, aho hme a zohkhenh hna lai ti a ruah ah a thawchuah ai chol. Cu lawng loin Thailand ramri kuat lai ko hi a caah ṭihnung khun. A zanmang i a nupi le fa a hmuh lio i chawn huaha loin a rak kaltak hna, mi bupi he an kal lio caan kha atu cu a hung tling taktak cang. A nun nih a tuar kho lo. Khatlei ah ratnak lei le rai hmanh cham khawh hlanah thongtlak a van si tikah a leiba a karh nih a van dawi rih hgna ding a van ruat. “Aw Pathian, a ziah hme, na fapa hi na ka daw lo maw? Na ngaih kan chiattermi cungah ka ngaithiam law, ka pa hi harnak chungin ka chuah hram ko sawh. Ka innchungkhar caah rian ngan bik ka ngeih zong na ka theih i kan auhnak aw hi ka theihpiak hram ko” tiah thlaza a cam.\nKum caan cu an hung liam riangmang i an thongtlak caan zong a hung dih pah zuahmah. Thong an chuah lai ah Malaysia dantatnak lakah a fak bik pakhat ah ai tel vemi fung tuk dantatnak voi hnih cio an inter hna. Thih tiang a lo kho ti lomi chinchiahnak dantat a si. Lenggeng Camp ah an chiah hna i caan tlawmpal ah Thailand ramri ah an kuat colh hna. Thailand Agent sinah Malaysia Immigration nih minung pakhat RM 1,000 in a zuar hna. Cun, cu Agent nihcun KL kir ṭhannak dingah RM 2,200 an lak ve hna.\nThailand Agent hi mi tluangtlam le miṭha an um lo ti awk an si. Rul buar hrang bangin an mit au hmanh hi zoh ah cuar a cuk. An bia hi a bo tuk i an kut hi a zaang tuk fawn. Hi ti van zoh ah cakei rawlṭam miseh lai bang in ṭih an nung. Cu hna pawl mi hro ko nih hna chungah a khaa, tuk a sum. An biatlaih pakhat ah “nan duh ahcun zam ko uh, a ngah tuk! Meithal kuan pakhat lawng nih an dawi hna lai” ti si ko. Chinku pa te an phak hlan deuh vakah Rakhine Kala pa a zam i Agent nih meithal zun nga in an kah i rili chungah an rak thlak. Mi thah hi annih caah cun Ui-ar thah tluk men ko khi a lo. Cozah zong nih tlaih dingin an dawi lengmang mi cu an si fawn i cu hna sin va phak cu thihnak thlankam dir khi a si ko cang. Chungkhat sahlawh rualchan a ngeimi hna cu KL lei an hei chonh hna i phaisa an kuat hna hnu ah dam tein an hung phan. Chinku pa le Ceu Luai hi aho chungkhat rep an ngei lo i awlok chong, chungril sivang in an um.\nAn caah ruahchannak a dong. Kainak phaisa ngei lomi cu rili ngatlai sinah zuar lawng kha a tang ko cang. An mitheih cu an chonh lengmang hna nain a tlamtling kho bal ti lo. Agent an thin a phawh hna i pistol in an cumh hna, an chuih, an bengh hna nain phaisa cu a chuak kho ti lo. Mi an ṭhen hna i mah ah cun Chinku pa nih a hawikom ṭha bik Kam Lian kha mithmai panh lo ngai in a hei auh i, “Kawi Kam, kei cu mah hi ka si ko cang i ka sining tu hi ṭha tein Nu Cuai te kha rak chim te hna mu. Cun mah hi cakuat te hi pel lo tein na rak pek te hna lai,” a ti. Mah hnu cun, Chinku pa cu Ceu Luai he khoika an um ti thei ti loin an thawng a dai.\nLaimi Agent nih an kawl len hna nain an hmu kho ti hna lo. Kawl Agent zong nih an hmu kho ti hna lo. Laitlang a chungkhat rual cu mithli rualriat he Chinku pa te thawngpang cu nitin an hngak zungzal. Kum khat a hung tling. Ruah loin Ceu Luai cu Thailand ramri in a hungkai i thawngpang cu a von chim.\nAn tuanbia cu hitin a si:\nThai Agent nih an rak kalpi hna in khan, rili ngatlai sinah an zuar hna. Zan fatin nga cu an tlai i a caan ah cun Kawlram lei nga tehna kha a thli in an tlaihpi tawn hna. Zing khat cu Chinku pa zingka tein a tho i a mitthli a tla. Ka si khawh tawk in ka hnemh nain san a tlai lo. A lung a leng i Nu Cuai te nufa ka ngai tuk hna a ti. A dirhmun hi a ka chimh ah ka zaang a fak tuk ve. “Mah cu zingka cun kan umnak an kan ṭhen i Chinku pa le hi kaa dang ah an kal. Zan muilak ngatlaih cu khua an hmu kho lo. Zan nga an tlaih cuahmah lio ah ngatlai tilawng pakhat nih an tilawng cu a pah. An zate minung 20 an si i 15 an tlau, 5 an luat. A tlaumi chungah Biak Chin pa cu ai tel ve e,” tiah a chim.\nChinku te chung caah vawlei hi a mui cikcek. Chimpit vansang au in an um.\nAw! Chungkhar nun khuasak ruah ah fawh, tluang kip kan cul i nu le va, pa le fa, u le nau ai daw cukmak mithmuh loin thih ṭian kan ṭian tawn mu. Maw kan nun hi Chinmi pasal ṭha lu zeizat ko hme chan ṭim hlanah liam cang hna mu. Lairam lei dai i lu phum cu an duh tuk ve ko lai dahkaw… Ho hnemtu ngei lo ramsa bangin kan nun a pamhmai tuk e. A poi tuk hringhran e.\nChinku pa donghnak Cakuat\nKa dawtmi Nu Cuai le Chinku te unau, dam in nan um lio a si maw? Ka caah nan lungre theih tuk ding hi ka duh hrim lo. Pathian sin tu ah thla kan camṭi hna lai. Kannih cu Amah ta kan si ko i kan nunnak zong Amah sinah a um ko. Ka dawt bik mi Nu Cuai, ka fale tah an dam tling maw? Nai hrawng cu ka mang ah kan hmuh lengmang hna. James kha teh holh hna a thiam ngai cang lai cu ti. ‘Papa’ tiah a ka hlam tawn ve hnga maw? A ka hmu bal lo i a ruah awk a ka thei lai lo dah. A laipa te zong kha ka ngai tuk ve e. Phone kan ichawnh zongah a um bal lo na ti lengmang i a awka te hrim theih ka duh tuk cang. Nu Cuai ka dawt, na pasal hi san ka tlai lo tuk e. Lungre theih kan pekmi le chungkhar rian na liang cung i kan khinhmi cungah ka ruat thiam ko mu. Kei cu mah hi ka sining hi minung sinak in cun ruahchannak a dong ko cang. Asinain mu, Chinku nu, na fale te kha ṭha tein rak khur omh ko hna mu. Chinku zong kha ca fak piin rak izuam ko seh mu. Nai i kan kuatmi kha zeidang leiba cham rih loin an sianginn kainak ah rak hmang te ko. Na fale nunnak cu nangmah kut cungah chanh na si cang. Fimnak lei i lam na hmuhsak hna lo ahcun a nu le pa kehneh an zul lai. A nu le pa keneh zulh ding cu keimah lawng si lo nangmah zong nih na duh ve lai lo.\nKa fale hngakṭah lai ka ruah ahcun ka nun nih a celh hrim lo e. Ka dawt Chinku nu, hmunkhat te innchungkhar kan lenṭi lio kha ka van hlam tuk e. Tuzan ahhin kan hlam khun hna. Kei cu dam in ka kir lai ka zum lo. Asinain kan cung ramnuam ah chung tling tein kan lengṭi te hna lai. Ka nu le pa zong siseh, nangmah zong siseh, hi ca nan hmuh in nan ngaih maw rak chia lai ucih. Dam te um ah cun ka rak chuak ṭhan te ko lai. Khah! Nu Cuai, ca tampi ṭial caan zong ka nei ti lo. Mah vial in. Nan zapi te mangṭha uh mu.\nNote: Mah hi tuanbia te hi Malaysia Chinmi kan tuanbia van langhternak pakhat a si ve. Cun hringtu pa le nih chungkhar caah heh tiah an kawlhawl i a donghnak ah anmah nunnak tiangin a liammi kan pale upat pek philh lonak caah ka ṭialmi lenhloi a si. A relmi ka hawile nan zapi te cungah kai lawm.\nSource: Riabuk.net\nPrevious Post:Lai Nu Muikengmi Nih ‘Na darling thing sin biacah na duhmi’ biahalnak a lehmi cu ngaih piak ngam a si lo\nNext Post:Laimi Nih Kan Herh Taktakmi Hmanthlak Delete Sualmi Hmuh Than Ning!!


Apoi tuk ee Rangon Ah Chin Nungak Pakhat Ralhrang Nih An Tlaih – Hakha Cherry\nJune 14 ah khan Rangon khuapi Kyauktada myone ah khualtlung cazin an cheknak ah Chin nu pakhat ralhrang nih an tlaih. An tlaihmi cu Grace timi nu a si i a phone chungah kutzung pathum langhtermi le ramkhel he aa pehtlaimi ca kan hmuh tiin June 14, zan 10:00 pm hrawngah an tlaihmi a si.\nGrace a hawinu nih “Nizan nazi 10 hrawngah ralhrang nih kan umnak ah khualtlung cazin an rak chek. Kan phone le kan hmatpungtin zong an lak i an chek. Grace phone ah a post mi, a share mi le kutzung pathum langhtermi an hmuh pah tikah ralhrang nih Grace cu na thilri i tim tiah a fial. Midang phone ah cun zeihmanh an hmu lo” tiah a chim.\nGrace chungkhat pakhat nih “Tuni kha sakhan ah kan kal. Zeihmanh an kan ti lo. Kan hmatpungtin an kan pek than, a hnuah cun nanmah zong kan in tlaih hna lai. Khualtlung cazin nan pek lo ahcun tiah an kan ti” tiah a chim.\nGrace cu ahohmanh nih ton khawh a si lo, tuzan hi biahalnak an tuah lai. Amah hi Kalaymyo Computer College ah a kaimi a si.The Chin Post\nThlacamnak in Pathian kan halmi thil paoh hi Pathian duhnak an si dih lo ti fian khawh hi Vancung Pennak thluachuah phunkhat asi.


Thantlang In SAC Ralkap Lungler Sakhaan Lei Panh In An Kal Cuahmah, A Ran Nak In Share Zokzok Ulaw - Chin Eleven News\nThantlang In SAC Ralkap Lungler Sakhaan Lei Panh In An Kal Cuahmah, A Ran Nak In Share Zokzok Ulaw\nA ran nak in share zokzok ulaw\nTuzing september 14 .9.2021 ah Hakha lei in Thantlang ah Min Aung Hlaing SAC ralhrang an lut tiah theih a si ,tuhi zing ah Sopum khua lei lam panh in Lungler khua lei panh ding in uico SAC ralhrang pawl an kal lio si tiah theih a si chih. Tluangpi\nRelchap:Khua chung ah hmun hma la mi ralhrang phu hna chung in Covid-19 zawtnak an hmuh mi pakhat cu a thih caah Chin ramkulh Matupi khuachung cu nihin thok in ni khiah um lo in Lockdown a si tiah khuami hna sinin theih a si.\nMatupi nithlak lei Khu Bawi veng le (140 )Battalion chung in September 12 ah Covid zawtnak minung 2 cung in hmuh a si i minung pakhat a thih hnu ah rawl dawr le sii dawr dah ti lo dawr khar dih ding in an chimh hna i khuachung cu lockdown tiah an thanh.\n“Abik in (140) Battalion chung in ralhrang pakhat le a nupi sin in Covid zawtnak an hmuh. Anupi cu nizaan ah khan a thi. (140)Battalion cu Pha Naing k(ဖနိုင္) khua he a peh caah chuak lut an tam i i chawnh a fawi tuk ruang ah lockdown an ti nak a ruang a si lai tiah khua mi pakhat nih a chim.Tu zong ralhrang umnak riahbuk ah Covid a um le um lo chek lio pi a si.\nMatupi Siizung ah a tlop mi Covid mizaw 11 an um i minung 2 cu an dam than cang sii zung in an tum cang, nu pakhat a thi .A tu siizung ah a um rih mi hi minung 8 an um rih tiah theih a si.TCP\nYaw PDF Nih Piusawthae Thilthuhmi Puahkeh le Zenkuan 1000 Leng An Lak\nChinram Matupi Ah Ralkap Covid-19 In An Thih Caah Lockdawn An Tuah


A Farnu A Thih Lai Teah Hnemhnak Bia A Chimtu A Ttapa - THANGLAWI\nJune 13, 2018 Lyly Par 0 Comments World\nCancer zawtnak ruangah thihnak lampi a phan cang mi ngakchia nute le a ttapa a hmanung bik an biaruahnak cu hringtu a pa nih video a rak thlak hna i social media cung ah a rak thlah. Jackson Sooter kum 6 nih cancer zawtnak a tuarmi a farnu Addy kum 4 te cu a hmanungbik mangttha a cah ta tiah hringtu a pa nih a chim.\nAddy hi 2016 in khan cancer zawtnak phun khat nih a tlunh hnawh mi a si. An thlopbul hnuah chikhat te a dam deuh nain ruah lo piin a zual tthan caah nu le pa nih Mexico ram ah an va thlopbul tthan i an thlopbulnak ahhin £150,000 hrawng an dih cang. Asinain an fate cu a zual chin lengmang caah June 3 ahkhan nu le pa le sibawi te nih kut an thlir cang caah a hmanung bik mangttha an cah cio nak hi a si.\nHmanthlak a rak post tu a pa nih facebook ah “Addy cu a luancia ni tlawmpal in khan a zawtnak a zual chin lengmang. Nizaan cu chikhat te a hun i tthang nain aa hngilh colh tthan. A tu cu rawl a ei kho tilo i a dolh kho tilo. Caan tam deuh cu aa hngilh peng caah sizung lawlaw ah kan um pi cang. Caan tampi a ngei tilo” tiah a rak ttial chih.\nA pa nih cu ti facebook chung a rak ttial suimilam pakhat a rauh hnu hrawng ah “Addy cu chungkhar hna nih umpi buin a kan liam tak cang. Dai tein a liam i fahnak intuar tuk loin a kan liam tak. Mangttha cah a duh nain a cah manh lo mi hna hawile hna cung zong ah ka lung ttha hin lo. Kan i ruahmi nak leng in tawi deuh a kan nunpi” tiah a ngaihchiatnak kong cu a rak ttial tthan.\n← “Ka Nun Chung Hrimhrim Ka Sin Ah Rak Kir Ti Hlah” Phyo Ngwe Soe\nSibawi Pa Thlacam Piaknak Thawngin Mithi Pa A Nung Tthan →\nA Ttap Mi A Fan Pate Va Kuh Awkah Bus Cungin A Ttum Ttha


THAWNGFIANG, THANTLANG PENG LUNGLER AH AN I KAP CUAHMAH – The Chinlung Post\nSeptember 10, 2021 admin Local News 0\nBreaking News: Lungler ah CDF/CNA le ralhrang kawlrlakap an i kap. Thantlang peng Lungler ah CNF hruaimi CDF le ralhrang kawlralap hna cu tuzing september ni 10 zingka suimilam panga le cheu in an i kap cang tiah theih a si. Tuzing i kahnak ah hin Mipi vengtu lei hi minung zathum hrawng an si. Hi chungah 150 hi CNA an si tiah an langhter.\nRalhrang kawlralkap tu cu palik he minung sawmthum hrawng lawng an si, i kahnak ah a thimi le hliam a tuarmi an um le um lo theih asi rih lo. Hi lio caan ah Thantlang peng chung in ralzam hi minung zakhat hrawng an si cang. Farkawn lei ah an kal cang i, minung 15 hrawng hi ramri Tio tiva kam ah an um rih, Quarantine center a um ti lo caah an buai ngaingai ti asi.\nThekte khua ah ralzam minung sawmnga an um i, Khankawn khua ah ralzam sawmnga hna cu Quarantine ah chiah an si colh. Thekpui khua nih Tio ah a ummi hna cu an lak hna lai tiah Tahan Post ah minung pakhat nih a chim. I kahnak ruangah ramri ah a ummi hna cu an buai ngaingai ti a si. Atu Mizoram ah a zaammi hna Thekte khua ah inn 90 an um i, ralzam 200, Farkawn ah ralzam 800, Khankawn ah 60, Khuangthing ah 15, Khawbung ah 200, Zawlsei ah 100 ralzam an um ti asi.Crd: The Tahan Post.\nRelchih Thawngpang dang: Min Aung Hlaing nih PDF pawl a tthuat ve cang hna, Abia afak taktak, Min Aung Hlaing nih a timi cu PDF pawl nunnak zong a ngei lomi thilri kha hrawk hlah uh, nan ngamh le nan ral a that taktak asi ahcun ralkap pawl hi rak doh hna uh tiah a chim. Hi bia Min Aung Hlaing nih a chimmi hi Naypyidaw ah tuni meeting an tuahnak ah a chimmi a si. PDF ralhrang hna nih nunnak angeilo mi thilri bomb in an hrawh.\nPDF pawl nan ral athat ngai asi ahcun ralkap hi rak doh hna ulaw, Minung pakhat siseh a bu pakhat hrawh duhnak ruangah thil nan tuahmi hi minung phung zong a si lo, hithil nan tuahmi hi ngol cang uh. PDF pawl ralrinnak kan pek hna, thilri hna nih zeihmanh an tuah kho hna lo, Nan ral a that ngai asi ko ahcun ralkap hi rak doh hna uh tiah a chim.Aruang um loin khuabawi pawl nan thah hna. USDP hna cu dalan tiah fakpi in nan doh hna i nan thah rih hna i, kawlram cu uktu ngeilo mi ram bantuk a chuah ruangah ralkap hna nih fak piin kan rak i doh dingmi a si.\nKhuachung mipi cungah harsatnak a chuak lai. PDF ralhrang hna tukdohnak a cawnpiaktu hna tlangcung hriamtlai zong daitein rak um tiah kan nawl fawn hna. Apeh tthan rih mi cu, PDF pawl nan sualnak i ngaichih in ralkap sin ah nan rak i ap a si ahcun lunglawm tein kan in cohlan hna lai i, dantatnak zong pakhat hmanh kan in pe hna lai lo tiah ralhrang kawlralkap lutlai le mithat lainawng Min Aung Hlaing nih fak ngai in PDF pawl cu a tthuat hna.\nPATHIAN NIH AA KAN FIALMI A SI CAAH KAN PEH PENG KO LAI


Laimi:Baible kaimi’Coronavirus a ngei mi tamtuk’Miphun dang ram ah an hmuh hna. – Onlinenungak\nLaimi:Baible kaimi’Coronavirus a ngei mi tamtuk’Miphun dang ram ah an hmuh hna.\nLai Bible Student, Covid-19 Positive a ngei mii Mizoram, Aizawl le Champhai ah an hmuh hna.\nBangalore in Lairam a rak tlung lio mi Lai Bible student minung 14 hna cu, Champhai ah an van kuat hna i, minung 2 cu Covid-19 Positive an ngei. Cu pin ah Lai mi Delhi in Aizawl a rak phan mi an dihlak in Positive an si dih tiah Mizoram rian ngei tu sin in thawng kan theih, thil cawk ah an chuahnak lam vial te zong Lockdown an tuah dih i, mipi harnak tampi an tong, Mizoram Cozah sin in tlunnak permission zong lak hmasa loin an mah duh in a rak tlung mi an si an ti.\nMizoram mi le India ralkap hmanh Vairam in Mizoram an rak tlun tik ah Cozah sin ah permission lak hmasa hnu lawngah tlunnak nawl an ngei.. Cozah zulh phung loin rak tlung hrimhrim hlah u, Mizoram cozah nih an kan bawmh lo ah cun harnak faktuk in kan tong kho cang. Dawtnak te he thawngthanhnak kan van tuah than.\nOfficial tein Vairam in Mizoram in Chin state ah luhter cang mi 98 nan si cang. Mizoram Total Positive 282 an si cang i, thlacamnak in bawm cio hna uh sih.


INN CHUNGKHAR IN THAWNGTHA THAWKNAK | Radio Veritas Asia\nINN CHUNGKHAR IN THAWNGTHA THAWKNAK\nKeimah cu ka chuahka tein Khrihfa ka si. A ruang cu ka pa hi kan khua ah Pathian a thei hmasa mi pakhat a rak si i Baptist Khrihfa a rak si caah Baptist chungkhar in a tthangmi ka si. Ka pa hi Khrihfa hmasa a si lawng siloin Siang ca chim Sayaci zong a sicaah Bible ca tampi a rel kho i Jesuh tuanbia zong tampi a theimi a si. Cucaah aa manh caan paoh ahhin kan chungkhar le innpa chakthlang a kan pumh i Jesuh kong a kan chimhtawn. Ka hngakchiat lio ah a rak kan chimhmi tuanbia pawl cu a ruah awk hngal lo, tuanbia menmen ah ka rak ruah tawn nain atu ka upat hnu ah a sullam kaa fiang chin lengmang.\nA rak kan chimhmi tuanbia pawl hi Bible chungin a lakmi an si.\n“Saya pa le Bawipa”\nTuanbia a cheu nih thil lianngan a tuahmi kong an chim. Acheu nih mi runpi a cawnpiak hna ning an chim ve. Jesuh cu atu i Israel an timi ram ah a rak um. Khuakip ah a kal i thil lianngan le thil ttha a rak tuah. Mi zawmi a lamter hna. Hi thil vialte a rak tuahkhawhnak cu amah sinah Pathian a rak um caah a si. Mi a cheu nih Jesuh kha an huat, cucaah vailam cungah thir in an khenhchih i a thi. Sihmanhsehlaw nithum hnu ah Pathian nih a nunter tthan. Mi a cheu nih Jesuh hnu kha an zulh i amah kha an zumh. Amah cu ‘Sayapa le Bawipa’ tiah an ti. Hi tihin biatlang a domh i Jesuh kong tuanbia hi tampi a kan chimhtawn. A kan chimhmi tuanbia hna lakin ka philhkhawh lomi tete ka vun langhter lai.\n1. Nu pakhat nih Jesuh lu kha zihmui a toih.\nNikhat cu Jesuh le a zultu hna Bethany khua an timi ah an phan. Simon an ti mi pa inn ah an lut. Amah cu thinghmui zawtnak a ngeimi a rak si. Rawl an ei lioah, Jesuh sinah nu pakhat a ra. Lungrang in tuahmi thawl fate a rak i put. Cu thawl cu mansung zihmui in a khat. Cu nu nih Jesuh lu cungah zihmui cu a toih. Jesuh a zultu pawl nih cu a tuahmi an hmuh tikah, mah nu cungah an thin a hung ngaingai i a sinah hi tihin an ti. “Zeicahdah mah zihmui na sawksam men? Tangka tampi ah zuar khawh mi pei a si cu, mi sifak hna sinah pekkhawh mi tangka an si deuh” an ti. Jesuh nih a zultu hna an chimmi cu a theih tikah hi tihin a ti hna. “Mi sifak cu zungzal nan sinah a um ko lai; asinain kei cu nan sin ah zungzal ka um lai lo. Cucaah hi nu hi zeicahdah hna nan hnawh chan? Thil dawhte pei ka pum cungah a tuah cang cu, vui dingah tlamtling in a timhtuah nak a si. Cucaah keimah kong Thawngtthabia an chimnak hmun paoh ah mikip nih hi nu kong an hngalh tthan cio lai, ka cungah a tuahmi kong tuanbia in an chimtthan tikah mah nu cu an theihtthan lai” a ti hna.\n2. Pathian sinah thla a cam mi pa pahnih tuanbia.\nNikhat cu kanmah tluk in a tthami midang an um lo ti i a a ruatmi hna sinah Jesuh nih tuanbia a chimh hna. Farasi le ngunkhuai khawltu pa kong a si. Farasi mi nih Pathian nawlbia a zulkho bak mi cu kanmah lawng kan si, tiah an ruah. Jesuh nih hitihin a chimh hna; “Biakinn chungah pa pahnih thlacam ah an lut. Pakhat cu Farasi mi a si i a dang pakhat cu ngunkhuai khawl a si. Farasi pa nih amah dang tein a dir i hitihin thla a cam. “Maw … Pathian, kei cu midang bantukin miduh fak le midik lo ka si lo, midang an nupi sin zongah ka sual lo. Midang cu mah bantuk an tampi, kei cu ka si naisai lo. Hi ngunkhuai khawl bantuk ka si lo ca zongah hin nangmah cu kan thangtthat tuk ko. Zarhkhat ah ni hnih paoh nangmah biak awkah rawl ka ulh i ka ngeihmi thil vialte i cheuhra cheukhat nangmah kan pek.\nNgunkhuai khawlpa tu cu hnulei te ah a dir, vanlei hmanh zohngam loin. Ka ngaih a chia ko ti langhternak ah a ttang aa cum i, “Maw … Pathian misual ka si, ka zaangfah ko,” tiah a ti. Jesuh nih a tuanbia cu hitihin a donghter. “Hi ngunkhuai khawlpa tu nihhin Pathian duhnak a tuah deuh. Pakhat pa tu hi a si lo. Ngunkhuai khawlpa vancung i a kai tikah Pathian hawikom ttha a si lai,” a ti hna. Ka pa nih hi tuanbia cherhchan in thlacam ning a rak kan cawnpiak.\n3. Jesuh nih Mi Thongli rawl a dangh hna.\nNikhat cu Jesuh le a zultu hna tlangzau ah an um lioah mi tampi a sinah an ra i an lakah a zawmi kha a damter hna. A zultu hna kha Jesuh nih a auh hna i hiti hin a ti hna. “Hika i a rami vialte caah ka ngaih a chia ko. Keimah he nithum chung an um cang i atu ah eiawk rawl zeihmanh an ngei ti lo. Eiawk pakhat khat tal pek hna loin kirter hna awkah ka duh lo. Rawl ei hmasa loin an inn ah an kir ahcun rawlttaam ruangah an buhri lai” a ti. Cu tikah Jesuh a hnuzul hna nih, “Hika thetse rawn ah zeihmanh a khohkhawh lonak hmun ahhin mah mi vialte ei awk rawl a za in zeitindah kan hmuhkhawh lai?” tiah an ti.\nCu hnu cun Jesuh nih, “Ei awk rawl zeizatdah nan ngeih rih?” tiah a hal hna. “Pawngmuk tlangsarih le nga hmetete pal lawng kan ngei,” tiah an leh. Cucaah mirun hna cu Vawlei i tthut awkah a fial hna. Cun pawngmuk tlangsarih le nga cu a lukhun i Pathian sin lunglawmhnak bia a chim hnu ah pawngmuk le nga cu a cheu dih hna. A zultu sinah rawl cu a pek hna i, mizapi kha an pek chin hna, mikip nih khim cikcek tein an ei. Cu hnu ah Jesuh a zultu hna nih an ei bang a hleimi rawl cu an char i Relsarih tiang a khat tein an char. A eitu hi pa lawngte thongli an si. Adang nu le hngakchia zong an rak um len rih. Cuhnu lawng ah Jesuh nih inn ah a tlunter hna, ti a si.


Celh a si lo ee!!! Cu Coronavirus sual kho ning cu; Sibawi hna cu taklawng in an um cang – Thechinlungnews\nCelh a si lo ee!!! Cu Coronavirus sual kho ning cu; Sibawi hna cu taklawng in an um cang\nCoronavirus nih vawlei cungah a buaiterning cu a faktuk cang, mah bantuk in vawlei nih harnak a tawn lai tiah zum ngam a si lo mi cu a thlung thluamah ko. Celh ding a si ti lo, sibawi le pawl caah zeitluk in dah zaangfah an si lai?\nGerman sibawi pawl hna cu ivennak caah a hertuk mi PPE an ngei mi a that lo tuk cang caah, taklawng in an duhlonak langternak ding caah hmangthlak an nih thlak thluamah cang. Sibawi pakhat nih a chim ning a cun, a damlo mi zohkhen ding caah a cawn mi ka si lo maw, zia keimah i vennak caah mask ki ka thit lai? Sibawi pakhat nih cun damlo hna cu kan zohkhen thluamah ko lai, natein a caan ah cun hnaitein an pawngah ka dir in an hmaiah zoh a her tawn, PPE tha mi kan her tuk hrinhrang tiin a chim\nCoronaviru zawtnak in ivennak caah a hertuk mi mask le disinfectant pawl hna hi siizung in tampi fir a rak si cang. Cucaah sibawl le pawl hna an buaituk ve cang caah an duhlonak an langter thluamah ve cang- (The Gaurdian)\nBe the first to comment on "Celh a si lo ee!!! Cu Coronavirus sual kho ning cu; Sibawi hna cu taklawng in an um cang"


A thar bak si, Kawl ralkap le AA nih Chinram Paletwa ah mi an thah ning video hi zoh ngam si lo. Celh ding si ti lo (Video)\nA faktuk hrinhrang ko ee!! Mi an thah ning a faktuk ee!! celh ding si lo. Video hi a tangah a um lai. Video nazoh hlan ah mah ca hi nunrel hmasa law,CNA nih AA hna hi a kah ahau cang ti na fiang tuk cang lai…….Chin miphun nih Kawl pennak cu kan duhlo caah 88 in Sianghlei kai nih hriamnam he avoi thumnak dothlennak an tuah i nihin ahcun kum 32 a kal cang. Hi kum 32 chung ahhin CNA nih Chin miphun caah a hmuitinh a kheng rihlo i lam canceu hmanh a kal rihlo. Cu lakah a doh mi Kawl uktu hna pinah kan ram chuh le lakpiak a kan timtu Arakan Army cu an hun chuak hoi. Hizawn ahhin Arakan Army cu kanmah bantuk in Kawl uktu a do vemi ansi caah AA hi kan doh ding an silo a timi le AA nih kan Pupa ram Paletwah chuh a kan timhlo tiah a chimmi nanum len caah “Zeiruangah AA khi Kham kan herh” timi ka hun langhter lai.\n1. AA timi Arakan Army cu Arakan Liberation Army ALA timi nih Arakan/Rakhaing/Yakhaing ram le mipi duhmi le chunmang a tlinh tilo caah 2009 in tulio an Bawizik Htun Mrat Naing le a hawi 20 nih KIA bawmhnak in KIA hmunpi ah an dirhmi asi. An hmuitinh cu Kawl miphun nih kum zabuu 17 lio i an rak tei hna i an hrawh cangmi Arakan Siangpahrang penram (Arakan Kingdom) kha a luat mi Arakan ram ah ser asi. Phundang in kanchim ahcun Arakan/Rakhaing/Yakhaing zalennak (Independent) serchuah ding an i timh. Cu an hmuitinh mi ahcun Arakan miphun (Arakanese) umnak le hlan i an ram asimi paoh kha lakdih than kha asi. Cu chunmang cu AA nih an mipi sinah biatak tein an hun phuan tikah Arakan mipi lung a lut tuk i mipi nih an dirpi colh hna. Paletwah khi Chin miphun asi mi Khumi/Khami/Sami hrinphun an umnak ram asi nain 1824 Mirang nih Arakan ramthen le Bangal rili kiangkap a lak hlan le a lak hnu 1970 tiang cu Arakan ramthen ah an um. U Naywin Cozah a kai hnu 1970 pinlei Chin ramthen hun sersiam hnu longah Paletwah cu Chin miphun umnak asi caah Chin ram ah chiah a hun si. Hiti kachim tikah Paletwah khi Chin ram asilo ka ti duhnak silo in tuanbia sining ka langhter mi asi. Curuang ahcun AA long silo in Arakan upa le mipi nih Paletwah khi kan ram asi tiah an chim theo nak le tulio AA nih raltha ngai le hnangam ngai in Paletwah in dothlennak an tuah ngamh mikhi asi.\n2. Tulio Paletwah ramchung ahkhin Chin miphun le Arakan miphun tiah miphun pahnih cawh in um asi nain le mi tam u cu Chin miphun ansi ko nain Paletwah i mirum le khuasa kho deuh paoh le Uktu nawlngeitu paoh cu Arakan miphun ansi. Cucahcun an milu in Chin miphun tamdeuh ko hna hmanhseh law nawl ngeitu le thil tikho deuh paoh Arakan miphun ansi tikah Paletwah ram nawlngeihnak cu Arakan minung hna kut ah aum tiah chimkhawh asi. Curuang ahcun AA nih Paletwah in dothlennak ral an thawh tikah teinak le himnak an hmuh khi asi.\n3. Arakan ram khi a zalenmi ram silo ah Wah pawl bang Confederate state in ser kho hna sehlaw tlang lam in ramdang he pehtlaihnak ding ah Paletwah in Bangladesh le India he pehtlaih asi lai caah khikhi ramleng pehtlaihnak kutka pi asi.\nCu tikah Paletwah khi hrial tak le kaltak awk thalo in AA le Arakan mipi nih an duh i an tumtah. Cupinah Hriamnam lak dothlennak tuahnak le ralkap hmun sernak ca ding ah anmah Arakan ramchung nakin Paletwah ram cu let 100 in a thatdeuh le a himdeuh caah AA nih Paletwah chuahtak cu an siang nemmam lailo. Cucahcun AA le Arakan mipi nih Paletwah laknak cading ahcun thluak phunphun an chuah i an mirum pawl le mifim pawl hna nih khuachung nawl ngeihnak le mipi teikhawhnak lam an vih. Khatlei in AA he i bawm in Dothlennak lamthluan ah Chin mipi kha thihphaihnak he lemsoinak he a phunphun in an tuah hna. Cu nihcun Paletwah ramchung ummi Chin mipi lungthin kha a vaivuanh i Arakan duhnak le tihzahnak in an um. Paletwah um Chin mipi kha an duhnak le an hmuitinh mi lamthluan ah heh tiah an hruai hna.\nKhatlei in Kawl ralkap he an i kah pah in Paletwah cu Kawl ralkap kut in AA nih kan lak khawh i kan mah penram ah kan chiah khawh timi phichuak khi an kawl i an tuan cuahmah. Hiti ning tein an kal ahcun a rauh hlan ah Paletwah ram ummi Chin mipi nih Arakan mipi le AA cungah tihzahnak a um lai i khatlei in AA nih Paletwah ram khi anmah humhak mi (control area) ah Kawl ralkap kut in an lak/ser lai i foi tein Paletwah cu kanmah ta asi tiah thanh le phuan haulo in an kut ah a kai lai. Cutik ah Chin miphun nih Kawl ral kan dohmi pinah Paletwah lakthannak ding caah Paletwah ramchung ummi Chin miphun pawl lemsoi nak, AA le Arakan mipi dohnak he ral thum ral li in kan doh a hau can a phan telai. Cu tin kan hauh ahcun tulio ralkhat doh hmanh ah Meithal puah a ngamh lomi nihhin ral thum ral li doh cu kan ngamh chinchin lai maw? Kawl le Arakan nih an kan velh le an kan thah hmanh ah a lehrul ngam lo mi nih an phunhnih karlak ah zeitin dah kan doh hnalai?\nCucahcun tulio te i Paletwah ram um Chin mipi nih CNA le hmundang ummi Chin unau hna cungah bochannak le zumhngamh nak an ngeihlio te ah Paletwah khi kan kilven i kan humhak lo ahcun can le sining nih a kan hngak lailo i Thim tein vih ah a pemding kha Hreithlung in a seih in seih a haumi sinak ah kan phan lai. AA nih Kawl ralkap a doh ve ruangah kan unau tangti khat kansi tiah ruat hlah. Arakan pawl cu ALA chan tein meithal zunkhat duh ah an mah bang dothlennak a tuah vemi CNA cungah lamhruang ah in a rak kap lengmang tu ansi khih. Anmah adirhtu le a bawmtu bik KIA hmanh AA lubik Htu Mrat Naing nih timhmi huaha ngeilo dothlentu tiah 2019 TV interview lioah fak piin a phomh tu hna ansi khi. Umnak le tirawl a pe ciami a god father KIA cungah zeirello in Laiza i KIO/A officer hna hmanh fak piin a phomh tu le a velh ngam tu ansi khi. Chin mi kan lungfim a cucang. Ref- Pen Hlawnceu\nBe the first to comment on "A thar bak si, Kawl ralkap le AA nih Chinram Paletwa ah mi an thah ning video hi zoh ngam si lo. Celh ding si ti lo (Video)"


Khuabawi 4 An Rian In An Chuak - News and Media\nAyeyarwaddy ramṭthen, Wakhema(ဝါးခယ်မ) pengkomh ah SAC ralkap kuttang rianṭuantu, khuabawi 4 nih April 22 ah an rian an chuah tak, tiah tualchung mi sin in kan theih. Cu khuabawi hna cu Dayin(ဒရင်း) khuakomh khuabawi Than Thun, Paihṭalay(ပိတ္တာလေး) khuakomh khuabawi Thein Thun, SatHtone(စပ်ထုံး) khuabawi Than Zaw le Nanayelaung(နန်းအဲလောင်း) khuabawi Myint Hte hna an si, tiah kan theih.\n“Voikhat chuah hh 4 an chuak, a hlan zongah a rian a chuah takmi zong an um i, phuah a tongmi zong an rak um. Khuakomh khuabawi thah a tongmi zong an um i an thah hna lio video an hmuh caah an rian in an chuah hi a si,” tiah tualchung mi pakhat nih a chim.\nA luancia April 19 zaan ah Ngapuṭaw( ငပုတော) pengkomh Ngapyima(ငါးပြေမ) khuabawi Zaw Thun cu a inn ah an thah lio video cu social media ah a lang sar ngaingai,\nAyeyarwaddy ramtthen chungah Mizapi hriamtlai nih SAC kuttang rianṭuan khuabawi pawl hi kan fimhlawm dih hna lai, tiah cathanh an chuah.\nThah a tongmi khuabawi hna aiawh ah SAC ralkap nih, midang thim an timh i anmah lei ṭang lawng an thim hna, tiah tualchung ummi sinin kan theih. Crd – TCP. Rel chap – Kum 2 timi Zuamcawhnak (Kawl zumh ning) Ne Win Lucky No. 9 a si i Than Shwe Lucky Number cu 11. Kawl ralkap nih a tlang piin a tu in kum 2 ah thimnak ka tuah lai a ti. Thimnak tuah khawhnak ding caah Electoral system thimnak phung zong remh a timtuah cuahmah. NUG zong nih Bond a zuar i kumhnih ca long in a zuar.\nSAC Ralkap Nih An Khangh


Cycle Cit Pah In Meithal In A Kap Mi Hna Kongah Hngakchia Pawl Nih Meithal Khoizei Indah An Lak Timi An Thanh Cang - Mizo Journal\nCycle Cit Pah In Meithal In A Kap Mi Hna Kongah Hngakchia Pawl Nih Meithal Khoizei Indah An Lak Timi An Thanh Cang\nPosted By: Ma Remi June 29, 2020\nMandalay ah a darling hlun nih meithal in a rak kahmi hna kong ah hngakchia nih meithal hi an sayamah nu sin in an lak mi a rak si. Mah lengah mah lio i meithal kahnak kong ah a telmi chungah kum tlinglo zong an i tel.\nMeithal in a kaptu pa hi kum 19 asi i a hawi le hi kum 16 pakhat le kum 20 pakhat an si. Meithal hi khoika in an lak tiah an hal tikah an sayamah nu sinin kan lak an ti. An sayamah nu sin an hal tikah apa nih a rak hmanmi meithal a rak si. Apa hi Lah-wah-kah a rak tuan lio ah phung ning tein a rak ngeihmi asi ti asi.\nSayamah nu apa cu a thi ve cangmi asi. Meithal kong ah hi vial lawng hi an theih khawh rih. A dang cu upadi a thaimmi he ton hmasa i tazacuianak tuah asi te lai. Sayamah nu apa nih meithal hi license he arak ngeih chihmi asi tiin Mandalay ram kulh palik bawi Mg Mg Aye nih a chim.\nMeithal in akap tu hi minung 4 an si. Mah zaan lei ah an 4 in an tlaih kawh dih cang hna. Meithal kah a huahmi pa a hnu lei ah thu vemi nu i a darling thing nih meithal in a rak kahmi asi.\n“Ka fapa hi cycle a rak i cit i a hnu lei ah nungak pakhat a thu ve. Mah lio ah a pawng tein cycle a cit vemi nih meithal in hmuahchih in an rak kah. A hnak ah meithal kuan a lut nain a nunnak tiang cu a thih phaih lo.\nMeithal in kah a ton ka ah lungfimlo zong in aum lo. Inn zongah a rak tin ta rih. Operation tuah dingin timhtuahnak kan rak ngeih colh tiin meithal kah a tongmi pa i apa U Khin Mg Lwin nih a chim.\nU Khin Mg Lwin nihcun Aungmyaytharsan palik sakhan ah pohmah 307/326 in a-hmuh a awn cang i meithal in akap tu le meithal ngeitu sayamah nu zong hi a-hmuh chung ah a tel ve lai ti asi. Elevenmedia\nBe the first to comment on "Cycle Cit Pah In Meithal In A Kap Mi Hna Kongah Hngakchia Pawl Nih Meithal Khoizei Indah An Lak Timi An Thanh Cang"


Thitumnak Kong - Cloud Library\nInn - Ca uk hna - Thitumnak Kong\nHlan lio pi in… Thitumnak cu zungzal caah a rak si. Cu cu, Pa pakhat le Nu pakhat kar ah bia kamnak thiam bang rak tah chih mi a si. Thiam pei bang hmunkhat te ah tah ti mi nih, kamh hnih thinlung a tawnter i, cu nih cun a hlei in ser mi an sinak kha thuk chin in a fiangter. Mah lawng si lo in, hmunkhat te ah um ti hi a tha deuh fawn. Thitumnak hi a hram thoknak a si. Cu thitumnak cu an lungomhnnak kutka luhnak zong a si fawn. An mah le an i thim ning cio le an cawl an cangah, pungsan an suaisam mi cu hmunkhat te in nunak i hrawm tinnak caah a si. Cu Nu le Va nih cun, a lian ngan tuk mi, an theih bal lo mi thil ah, thinlung, kut le ke, ruahnak hmun khat te in kar an hlan ti cu a ser tu hna Pathian a dawtnak an langter kha a si.\nAthuk tuk mi Dawtnak tuanbia hi, zei tin dah kan rak tlau hna? Thitumnak tuan bia chungah, John le Lisa Bevere nih Pathian i na caah tinhpiak mi an ngeihnak hi, a thar in na hmuh thannak lai an sawm. Nupi Va ngei na si zongah, ngei lo na si zongah, ham mi na si zongah, na tuanbia cu a mah Pathian ah a um.\nDonglock (~973.41 kB)


Vuleicung Ram Kip Business Lei Ah Fak Tuk I A Tlak Lio Ah China Cu Van Tawng In A Thang – Chin 11 News\nVuleicung Ram Kip Business Lei Ah Fak Tuk I A Tlak Lio Ah China Cu Van Tawng In A Thang\nVuleicung ram thawngbik US le China cu hriamnam loin an i do lio pi a si, thilpun kip in US nih China cu a hrem nain China business cu a lian chim lengmang January thla in Macrh thla tiang coronavirus nih China cu a den nain an i kham khawh kan ti lai cu.\nApril in a tutiang ah hin China cu Covid-19 in a thi mi mmi tlawm te an si i, zawtnak hmuh thar mi hi chim tlak hmanh an si lo. Cu lio ah vulei pi cu China virus nih thah thluh a kan timh, chawleh thal nak ah ramkip an buai lio ah China cu van tawngin a thang.\nChina thilser mi cu US, India, British hi hna ram lian le ram rum pawl nih zei maw zat an phih piak nain China Business cu a thang tuk caah a lam kip in phih nak an kawl,A tu lio China Business cu Indai ram nak in let 5 bak in a kal tak, US zong caan rauh hlan ah a lonh colh lai tiah mi tampi nih an ruah.\nRam kip nih Covid-19 an i buaipi lio ah China cu zei le zong in ready a si, ral tuk nak chuah zong a poi lo tiah South China Sea le India ram cu, Zawtmak an i buaipi lio ah hnahnawh nak a paek chinleng mang hna caah US nih Asian ram cu a veng peng. tulio vulei cung buaiter kho tu bik cu chawhleh thal nak in siseh raltuk nak in siseh China kut bak ah a hngat ko.


Mithi an um lai tiah a chim khawh bakin a mah a thi colh – Thechinlungnews\nMithi an um lai tiah a chim khawh bakin a mah a thi colh\nZimbabwe tlangval nih mithi an um colh lai tiah a chim bak in a mah a thi colh. Tlangval kum 19 mi Gift Dube cu 12 Apostolic Faith Mission Church i an bochan ngaimi pakhat a si, krifabu members pawl zong nih zawlnei bantuk in an zoh.\nA nu Thobekile zong nih a fapa cu zawlnei a si a ti, an krifabu member 3 cu baptism pe dingin Khami Dam tiva ah an kal. A hmun an phanh bak in Gift Dube nih cun ‘mi pakhat khat tiva nih a fanh lengmang hna tiah bia a chim.\nCun, pu.pak in thlacamnak nei uh, nan thinlung chung i a ummi pawl Pathian sin ah i phuang uh a ti hna, hi tiva ah hin khuachia an um ruang ah biatak tein thlacam ko uh a ti hna. hnenah phuangaw uh a ti, mi pakhat khat cu an fanh khawh men mi hna a si tiah a chim.\nCuti cun, an cawlcangh lio ah an lak i a um vemi tlairawl pakhat cu tiva nih cun a fanh colh bak ko. asinain Gift Dube nih cun vachanh ai timh nak ah a mah tu tinih cun a fanh i a thi.\nA chanh timh mi tleirawl cu midang nih thingbul an chanh i cuticun an chanh khawh nain, Gift Dube cu a thi. Palik bawi Bulawayo nih tuarpinak a langter i ruahsur caan a si ruangah midang zong i ralring dingin bia a chimh colh hna.\nBe the first to comment on "Mithi an um lai tiah a chim khawh bakin a mah a thi colh"


Mipi Sin ah ralring pek nak:Dr.Ngun Cung Lian nih’A bia ai let cang i ralring cio uh. – Onlinenungak\nMipi Sin ah ralring pek nak:Dr.Ngun Cung Lian nih’A bia ai let cang i ralring cio uh.\nChin Miphun nih i Ralrin Ding Pu Ngun Cung Lian. USDP Party cu teinak a hmuh kho lo ding an si kha an i fian caah Pu.Ngun Cung Lian cu tlang cung party vial te le CNLD party pawl le party dang hna sawmtu dingah a bia chim a cawl cangh ning a thlen. Pu. Ngun Cung Lian nih Aung San a soisel ngam i,Daw Aung San Suu Kyi a doh i a soisel Leng mang,a bik in NLD party hi a doh bik mi le a chiatnak chim hi a ngawl lo.\nDr.min ai bunh mi khi kan zum lo,a Dr.bunh mi khi Ralkap le USDP Dr. si, Kawlram pumpi le Chinram pumpi caah pianga man hmanh asi lo.Dir hmun ngei lo,forh chom politics ram pumpi luatnak le himnak le tthan chonak taktak\nHmai lei caan ahcun Kawlram le Chinram ah a um khawh lo caan a phaan te lai, ttha te in ai ral rin lo le Kawl Ralkap le USDP tthatnak le ttanhnak le tlang cung mi, thihnak khor chungah lam pingah tlaak ter le rampi le Miphun hna nih duh lo mi thihnak khur chungah Miphun kehleng phelhnak Policy le Politic a dir pi pengah cun a chim mi le a tuah sernak hi a mah hngawng ah ai ngerh dih lai.\nChin Miphun le Chinram nih hi ban tuk dir hmun le lungput hi ruat cikcek u,Miphun le ram caah dawn khaantu le Mizaa pi nih Lam kan zulh tawn mi Lam a khamtu lungtum cu lamthlang ah hrilh phung asi. Asi lo ah Sobul in Khuai dih a herh, thimnak a dih hnu ah an tuh mi thlaici cu an zun cio a herh cang lai. Credit: Yangon Chin Unau. (Kawlrawn Chin Unau Biaruahnak)\nPresident Donald Trump nih US biaceihzung sangbik Supreme Court ah biaceihtu ah a thimmi Amy Coney Barret cu tuchun ah Republican Senate Judiciary committee hna nih thimfung an thlak I, President nih nomination tuahmi cu fehternak an tuah cang. Hmaizarh cacawn nikhat ni ah senator minung 100 nih senate ah thimfung an thlak than lai I, thimfung tam deuh in fehternak an tuah hnu ah, Supreme Court biaceihtu a si cang lai.\nTuchun Senate Judiciary committee thimnak cu democrats pawl an nuar caah democrats senator pawl thimfung an thla duh lo. Cucaah Republican lawng nih thimfung an thlak i, vote 12-0 in an fehter. Senate Judiciary committee ah hin Republican senator minung 12 le democrats senator minung 10 an um. Democrats pawl Senate ah mitlawm deuh an si pin ah kan sungh lai ti an theih caah an nuar.\nCu lawng si loin president thimnak result chuah hnu ah mipi duhning in kan kalpi lai tiah an ti. Asinain President Donald Trump le Republican party hna nih cun President cu kum 4 caah thimmi a si caah President nih a caan a ngeihmi chungah thimnak le nominate tuahnak nawl a ngei. US phunghram ning tein kan tuahmi a si an ti.\nSupreme Court ah Amy Cone Barret an fehter hnu ahcun Supreme court ah conservative biaceihtu minung 6 le Liberal minung 3 an si cang lai. Cucaah Supreme Court biaceihhnak cu conservative pawl nih hi hnu kum 30 renglo an hip khawh cang lai caah zumtu khrihfa mi hna caah thawngtha taktak a si lai. Asinain zum lotu hna le liberal democrats pawl caah ngaichia taktak a si ve lai.\nDemocrats pawl nih Supreme court ah kan sung lai ti an theih le cang ka in 2020 US president thimnak ah President, Senate le House I teinak kan hmuh ahcun Supreme court cu court packing kan tuah lai” tiah an I hrocer. Court packing timi cu Supreme court I, biaceihtu minung 9 aummi kha minung tam deuh chap in minung 13 maw minung 15 tibantuk in karhter an duh.\nMah lawngah zumlo tu hna le Liberal pawl nih anmah duhmi biaceihtu kha hmunhma a ngei kho lai tiah an ruah. Asinain Republican pawl nih tuchun ah Democrats pawl nih court Packing an tuah khawh lonak dingah atu tein phung kan ser lai tiah an hrocer ve hna.


Kan Zaam Dih Ahcun CNA/CDF Tirawl Petu An Um Lai Lo, Ralkap Cawlcanghnak Thawngthanhtu An Um Lai Lo - Chin Eleven News\nKan Zaam Viar Lai Maw?\n2021 September 7 ah NUG nih D-Day an thanh. Cu le cangka chungkhar tampi nih Thantlang khua an chuah tak. Mizoram hna ah ai chekmi an tam ngai ngai. Sang cheukhat cu king duam in a um. Ka hawi le tampi nih nan zaam ve lai maw tiah an ka hal. Zaam ding le um dingah lungrethei mi kan tam ngai. Ahohmanh kan si ah mawh i phurh ding a si hnga lo.\nKhua ka ruah mi cu ral tei kan duh ahcun kan zaam lo ah a ttha. Kan khua cio ah um dih a hau. Mah le sining le ti khawh tawk in kan doh cio a hau. Kan zaam viar ah ramtang kan nau le hodah rawl pe hna lai? Khoika dah eidin an lak lai? Aho nih dah rallokap cawlcangh ning thawng a thanh hna lai?\nKan pupa chan Pu Lal Luai te hna cu ralhmai ah Thantlang khua an rak zaam tak lo. An neih mi hriamnam hmang in an rak doh hna. Kan pu le keneh zulh cu kan hau. Ral teinak a si lai.\nKan dihlak te ann ruangkhat le lungrual te in um ti caan le hmai nawr ti caan a si. Khoika zaam hmanh hi himnak an si lo. Pathian tu cungah cawi usih!


Nihin Cacawn Nihnihni Ah Minung 731 Bak A Thimi An I Chap Nain Ruahchannak Cu A Um Ko – Chin World News Evening\nNgaihchia ngaingai a si ko. New York Gov. Andrew M. Cuomo nih tuchun ah a chimmi cu coronaviurs a um ka in nihin tiang ah nihin 7 April 2020 hi a thimi an tam bik ni a si tiah a chim. New York state chung lawng bak ah hi zawtnak ruang ah a thimi hi minung 5,489 an tling cang tiah a chim chih.\nGovenor nih a chim chihmi cu a tu tiang ah cun hi zawtnak ruang ah a thimi hi hitluk in kan tam ko nain ruahchannak cu a um ko. Hi zawtnak ruang ah sii inn ah a lut tharmi hi cu hlan nak in an tlawm deuh cang. A zorlei kan panh pah cang ko. Kan state zong hi zawtnak dohnak le karh tilo nak hnga caah a herhning in faakpi in kan i zuam cuahmah lio a si.\nKan sii inn hna ah kan i zohkhenhning kan mizaw ihkhun hna le rian ttuantu hna rian ttuanning hna zong kan thlen pah thluahmah hna. Cu zong nih cun tampi cu a kan tthathnem in kan thei. Cun mipi (midang) he i hlat in tthutdir khuasaknak zong nih tampi a kan tthathnem ti a lang. Hi social distancing hi pehtlai in kan tuah awk a si, tiah a chim chih. Ref: The New York Times


Hakha Quarantine a Lutmi Cheukhat an Daitlan caah Pawngkam a Thurhnawm – THE CHIN JOURNAL\nHakha Quarantine a Lutmi Cheukhat an Daitlan caah Pawngkam a Thurhnawm\nNovember 16, 2020 November 16, 2020 | The Chin Journal | Hakha, Chin State\nHakha University ah Quarantine a lutmi hna nih tithawl chung ah zun an zun i an hlonhmi\nHmundang in Hakha ah a rak tlung i Quarantine a lutmi micheukhat zunte le hmunthur i fimhlawm ningcang an daithlan deuh ngai caah Quarantine certer pawngkam pawl an thurhnawm, tiah ttuanvo ngeitu hna sin in thawng kan theih.\nHakha University Quarantine Center ah ttuanvo ngeitu a simi Kham Lung Mang nih, “Zunput le hmunthur kuang tibantuk ttha tein kan chiahpiak dih ko hna nain Quarantine a lutmi micheu cu siikaan an ngei lo i, pawngkam a thurhnawm ngai tawn,” tiah The Chin Journal ah a chim.\nNingcang loin Kunya haang chak, hmunthur mah duhnak hmun ah hlonh le tithawl chung ah zunte zun i thlalangawng in leng ah an hlonh men hna, tiah Kham Lung Mang nih a chim.\n“Tithawl chung ah zunzun i leng ah hlonh an hmang. Kan hnu thla lebang kha cu an luan ngaingai. Atu zong hi an hmang rih ko hna. Dinzu zong lenglei in an i chaan hna i, zuu an din tik ah pawngkam harnak an pek tawn hna,” tiah a langhter.\nHakha University Quarantine Center kiangkap (Photo-The Chin Journal)\nNovember 13 zong ah khan tithawl chung ah zuu an rawn i, rawl chanh lio ah lenglei in an rak pek hna caah cu zuu cu ttuanvo ngeitu nih an chuh hna.\nYangon in a rak tlung i Hakha University ah Quarantine a lutmi pa pakhat nih, “Quarantine luh ding in kan rak phak kaa khan cun kan umnak pawngkam a thurhnawm tuk. Kanmah nih kan thianhlimh dih i atu hi kan um sia a rem deuh ngai cang,” tiah a chim.\nHakha University ah in Quarantine a lutmi minung 70 leng an um. Hakha Univeristy lawng si loin abikin pa pawl Quarantine an chiah hnanak hmun pawl ah hin zu i chanh le tithawl chung ah zunzun i hlonh an hman caah pawngkam zohdawh lo ngaiin a um tawn.\nQuarantine luh caan chungte ah hin cun zuu zong din loin um kho hna sehlaw a ttha. Cun, tithawl chung ah zunzun i leng ah hlonh zong hi i tthinh cang hna sehlaw a ttha tuk hnga, tiah ttuanvo ngeitu pakhat nih a langhter.


Laos nih Covid-19 in kan thiang cang tiah a thanh | THE CHIN EXPRESS\nLaos nih Covid-19 in kan thiang cang tiah a thanh\nLaos ram ah a donghnak bik Covid-19 mizaw sizung in a chuah hnu ah Laos nih kan ram ah Covid-19 zawtnak a um ti lo, tiah a thanh.\n“Hi hi Covid-19 zawtnak kan dohnak ah hlawhtlinnak nganpi kan hmuhmi a si,” tiah Laos Prime Minister Thongloun Sisoulith nih a chim.\nLaos ram ahhin minung 7 million lengfai an um i ni 59 chung Covid-19 mizaw thar an hmu ti lo. An ram ah Covid-19 ngei hmuhmi dihlak 19 an si i June 9 ahkhan a donghnak bik Covid-19 mizaw sizung in a chuak. Sizung ah Covid-19 mizaw pakhat hmanh an um ti lo.\nPM Thongloun nih media he tonnak an ngeih lio ah, “Laos nih ttihnung tukmi Covid-19 dohnak ah teinak nganpi a hmuh,” tiin a chim.\nCovid-19 zawtnak nih ram hme, ram ngan ti loin vawlei cung ram dihlak dengmang a tlunh hnawh hna i vawlei cung pumpi ah Covid-19 zawtnak ngei hmuhmi dihlak 7 million leng an si cang i, a thimi 400,000 leng an si.\nLaos nih March 30 inkhan ramri a phih i lockdown a tuah. A herh taktak lawngah lengchuahnak nawl a pek hna.\nMay thla dongh lei ah lockdown a tuahmi cu dawrh i sianginn, dawr, zaan onmi dawr, cinema le a dangdang chawlehnak pawl onnak nawl a pek hna.\nAtu bantuk in teinak an hmuh khawhnak dingah nawl ngei tein a ummi mipi pawl le Covid-19 dohnak ah a cawlcangmi sibawi, nurse le thiamsang hna cu PM Thongloun nih a thangthat hna.


Na Sualpalhnak Thuphlah. - A VEL IN KHAMH KAN SI\nNA PALHNAK KHA HMAITONH TEIN TONG LAW REMH!\nKa sual lo tiah kan ti ahcun kan mah le kan mah kan I hlen asi I, biatak chung ah kan nun lo caah asi.\n1 John 1:8 (Nawlnak: Lai Bible ning in siloin NLT ningin vanleh mi asi.)\nKan sualnak hi hmaikhuh hruk kan timh theu. Kan sining taktak mi nih an kan hmuh ding le an kan theih ding hi kan duh lo. Kan palhnak kha hohmanh hmuh kan sianh tawn hna lo. A caancaan ah kan palhnak le kan sualnak hi lam a phunphun in thuh kan timh tawn.\n1. Midang sual kan phawt hna: Adam zong nih thingthei a ei mi kha Pathian nih a theih tik ah Bawipa keimah palh a si ti lo in a nupi Eve kha Sual a phawt. Eve nih rul kha sual a phawt ve tthan. Kan chuah hlan in a tu tiang kan mah sual ruang ah mi dang sualphawt a duhmi minung kan si. Ka palh ko tiah cohlan ding hi kan I harh ngaingai. Cucaah kan palhnak kha midang sinah kan hei thial tawn. Kan sualpalhnak kha midang ruang ah asi tiin mi dang va puh lo in kan mah tein kan ton ngam ding hi a biapi ngaingai.\n2. Kanmah le kanmah kan I ngaithiam tawn. Sualpalhnak kan tuah tikah a poi lem lo tiah kan ti theu. Ka nunnak a tluang ko a poi mi a si lem lo tiah kan palhnak vialte kha hmunkhat ah komh in a ttha ko tiah kan ti I kan I ngaithiam theu. Bible nih I John 1:8 chungah a chimmi cu, “Sualnak ka ngei lo tiah kan ti ahcun kanmah le kanmah kan I hlen asi pinah Biatak chungah kan nun lo caah asi,” tiah a ti.\nNgaihchihnak bia kan chim tik ah “Sinain (But)” timi biafang hi kan hman lo ding asi. Kan palhnak kha hmaitonh in kan ton ngam i kan remh a hau. Hi ka palhnak hi cu a ngantuk lem lo ti lo ding a si. Sualpalhnak kha midang va chim len hna hlah. Ka palh tiah cohlang in Pathian sinah na palh nak kong kha lungtak tein chim law sualruang ah aa nuam lo mi kan nun nih Pathian sinin a ra mi lawmhnak a co than lai.\nPathian hmaiah ka sual ko Bawipa tiah sualphuang in nun remhnak nih a kan pekmi luatnak nih na nunnak ah zeidah tuah seh ti an duh?


2020 Kawlram Thimnak: Chin Party Maw A Dang Party? A Tling Kho Taktak Rel Ta Ve Hrimhrim – Chin World News Evening\n2020 Kawlram Thimnak: Chin Party Maw A Dang Party? A Tling Kho Taktak Rel Ta Ve Hrimhrim\nJune 26, 2020 June 26, 2020 Salai Van Hmuhning\nThimfung thlaknak nawl (voting right) timi hi democracy phunglam nih a kan pekmi covo lakah a sunglawi bikmi pakhat asi. Thimfung sanh khawhnak dingah sifak le mirum, muidawh le muichia, cathiam le thiamlo, pum tlamtling le pumtlamtlinglo timi thlei dannak a um lo. Kawlram Phunghrampi (constitution) ningin kum 18 a tling cangmi le Kawl rammi sinak tlamtling tein a ngei mi paohpoah (Article 392 chung telh lomi poah) nih zalong tein thimfung peknak nawl kan ngei dih. Kum 5 danah voi 1 te lawnglawng (by-election telh loin) thimfung thlak a ngah caah za tuakin kum 70 tiang a nungmi minung pakhat nih a chan chungah voi 11 lawnglawng thimfung sanhnak nawl kan ngei. Kum upa deuh ca ah cun thimfung thlaknak nawl an ngeihmi covo tampi hmanh a tang ti lo.\nKan sanhmi thimfung pakhatte nih ram a ser khawh bantuk in ram zong a hrawh kho ve fawn. Khel dangin kan chim ahcun miphun raldohnak caah pumpak pakhat cio nih kan ngeih chunhmi meithal kuan (bullet) bantuk khi asi. Hi kan ngeih chunhmi thimfung sanhnak nawlco hi chansau a hmunmi ram sernak caah maw kan hman hna lai asiloah pumpak le chungkhat siṭhatnak le hlawhtlinnak menmen ah dah kan hmang hna lai timi hi ruah ngaingai kan hung hau. Khua tuaktan khawhnak a ngaimi patling nutling pakhat nih cun fakpi khuaruat bu tein le sullam ngei tein kan ngeihmi thimfung sanhnak nawl covo (voting right) hi kan hman ding kha asi. Cu ruangah “vote” timi hi a sunlawi lawng siloin ramsernak caah a baipi ngaingai ko kan ti lengmang nak cu a si.\nTukum 2020 ah Kawlram hruaitu thimnak (General Election) a um lai i, nikhat hnu nikhat kan hun nai chin lengmang. Hi a ralaimi Kawlram thimnak ah zeibantuk political party dah kan thimfung kan pek ah a ṭha lai? Hihi a biapi ngaingaimi le a ngan ngaingaimi biahalnak (question) a hun si. Chinram lawngah siloin Kawlram hmun kip zongah biahalnak an ngeih ciomi asi men ko lai. Chin miphun nih zei party le candidate dah kan thimfung kan pek hna lai timi kongah ka ruahnak tlawmpal a tanglei ah hun langhter ve hnik ka duh.\n2020 Kawlram thimnak ah zei party kuangah dah kan thimfung kan sanh lai? Chin Party (tlangcungmi party) nih thimnak an icuhnak hmun poahpoah ahcun Chin miphun paohpoah nihcun Chin Party (tlangcungmi party) an kuang thengah thimfung sanh ding asi tiah ka ruah. Zeiruangah NLD le USDP bantuk ah siloin Chin Party kuang theng ahcun thimfung kan sanh hna lai timi a ruang tampi lakah a biapi ngaimi cu a tanglei ruangah asi.\n𝗖𝗵𝗶𝗻 𝗣𝗮𝗿𝘁𝘆 𝗰𝘂 𝗖𝗵𝗶𝗻 𝗺𝗶𝗽𝗵𝘂𝗻 𝗵𝗲 𝗮𝗮 𝘁𝗹𝗮𝗸𝗺𝗶 𝗿𝗮𝗺 𝗽𝗼𝗹𝗶𝗰𝘆 𝘀𝗲𝗿𝗻𝗮𝗸 𝗻𝗮𝘄𝗹 𝗮 𝗸𝘂𝘁𝗮𝗵 𝗮 𝘂𝗺 𝗰𝗮𝗮𝗵 𝗮𝘀𝗶: Chin Party nihcun ṭhanchonak, miphun zalonnak, ram le vawilei zohkhennak tbk caah policy a ser tikah Chinram le Chin miphun hmai zohin a ser. Rian an ṭuan tik zongah Chin miphun le Chinram caah i hmaithlak in rian an ṭuan. NLD le USDP nih cun Chin Party tlukin Chin miphun le Chinram caah zuamnak, siaherhnak le i hmaithlaknak an ngei kho lo. Tahchunnak ah: NLD le USDP nih cintlaknak (agriculture) lei he pehtlai in policy an ser tikah Kawlrawn (Ayeyarwady, Magway, Sagiang regions tbk) he aa tlak deuh miin cintlaknak policy an ser. Chinram he aa tlakin policy an ser lo i, zeitikhmanh ah an rak ser bal fawn hna lo. Ralkap Acozah chanin cucu an rak hman zungzal tawn cangmi policy a rak si. Tlangcung miphun hmunram le Chinram tbk he aa tlakin ṭhanchonak policy an rak ser bal lo. Nihin ah a sifakbik ram kan si zungzalnak a ruang pakhat cu mah ruangaah hin asi.\n𝗡𝗟𝗗 𝗹𝗲 𝗨𝗦𝗗𝗣 𝗺𝗶𝗻𝗶𝗻 𝘁𝗵𝗶𝗺𝗻𝗮𝗸 𝗮 𝗹𝘂𝘁𝗺𝗶 𝗖𝗵𝗶𝗻𝗺𝗶 𝗻𝗶𝗵 𝗰𝘂𝗻 𝗽𝗮𝗿𝘁𝘆 𝗽𝗼𝗹𝗶𝗰𝘆 𝗸𝗵𝗮 𝗖𝗵𝗶𝗻𝗿𝗮𝗺 𝗺𝗶𝘁𝗵𝗺𝗮𝗶 𝘇𝗼𝗵𝗶𝗻 𝘁𝗵𝗹𝗲𝗻𝗻𝗮𝗸 𝗹𝗲 𝗿𝗲𝗺𝗵𝗻𝗮𝗸 𝗻𝗮𝘄𝗹 𝗮𝗻 𝗻𝗴𝗲𝗶𝗵 𝗹𝗼 𝗰𝗮𝗮𝗵 𝗮𝘀𝗶: Micheu nih NLD le USDP chung a ummi zong cu Chin miphun thotho an si ve ko i ram an daw ve ko cu ta tiah an ti tawn. Cucu a dikmi asi ko. NLD le USDP minin thimnak chung a lutmi zong Chinmi an si ve ko caah Chin miphun le Chinram cu an dawt ve hrim ko lai zumh a um. Sihmanhsehlaw a poi ngaingai nak cu NLD le USDP minin thimnak aa cuhmi pawl nihcun an party policy kha Chin miphun le Chinram mithmai zohin thlennak, chapnak le remhnak nawl an ngei ti hna lo. Party a surlutlai pawl cu cunglei ummi Kawlmi lawngte an si caah Kawl miphun hmai zohin party policy kha an ser zungzal. Cu ningin NLD le USDP chung ummi Chinmi zong nih cun pel lo tein zulh an hau. Cucu NLD le USDP minin thimnak aa cuhmi le Chin party minin thimnak aa lutmi hna an i dan ngaingai nak pakhat cu asi.\n𝗡𝗟𝗗 𝗹𝗲 𝗨𝗦𝗗𝗣 𝗺𝗶𝗻𝗶𝗻 𝘁𝗵𝗶𝗺𝗻𝗮𝗸 𝗮 𝗹𝘂𝘁𝗺𝗶 𝗰𝘂 𝗺𝗶𝗸𝗵𝘂𝗮𝗹 𝗻𝗶𝗵 𝗳𝗶𝗮𝗹𝗰𝗵𝗼𝗺 𝗶𝗻 𝗿𝗶𝗮𝗻 𝗮𝗻 𝘁̣𝘂𝗮𝗻 𝗹𝗮𝗶 𝗰𝗮𝗮𝗵 𝗮𝘀𝗶: NLD le USDP minin thimnak aa cuhmi kuangah thimfung sanh hi a poi tuk hme maw tiah biahalnak a um kho rihmi asi. NLD le USDP party chungin thimnak a lutmi cu Chinmi kek le na khua le nan rammi an si hmanhah miphun dang le mikhual nih fialchom in rian a hun ṭuan dingmi khi an si. Ram le miphun cu an dawt ko lai. Asinain, cu ram le miphun an dawtnak le zawnruannak hmangin rian a ṭuan kho ding kha an si ti lo. An mah nawl siloin an hnulei le cungleiin hritleih bangin a tlaitu hna nih ṭhu tiah a ṭhut, dir tiah a dirtertu hna rian fialmi ningin a hun ṭuan dingmi menmen (puppet) khi an si. Cu hna mee kuangah thimfung sanh cu ram a ṭhat hlan chung poahpoah cu Chin miphun caah cun ralrin a hau ngaingai mi kha a hun si.\n• 𝗖𝗵𝗶𝗻 𝗣𝗮𝗿𝘁𝘆 𝗻𝗶𝗵 𝗮 𝘁𝗲𝗶 𝗮𝗵 𝗰𝘂𝗻 𝗖𝗵𝗶𝗻 𝗦𝘁𝗮𝘁𝗲 𝗖𝗼𝘇𝗮𝗵 𝗮𝗻 𝗸𝗵𝗮𝗹𝗵 𝗸𝗵𝗮𝘄𝗵 𝗹𝗮𝗶, 𝗖𝗵𝗶𝗻𝗿𝗮𝗺 𝗺𝗶𝘁𝗵𝗺𝗮𝗶 𝘇𝗼𝗵𝗶𝗻 𝗽𝗵𝘂𝗻𝗴𝗹𝗮𝗺 𝗮𝗻 𝘀𝗲𝗿 𝗸𝗵𝗮𝘄𝗵 𝗹𝗮𝗶 𝗰𝗮𝗮𝗵 𝗮𝘀𝗶: Micheu nih Chin party cu Chin State cozah zong an ser khawh tung lai lo, an ti tawn. Chin party nih ramkulh Acozah an ser in uknak nawl (executive branch) hi an tlaih khawh ding cu saduhthah ciomi asi. Chin party nih Acozah an tlaih khawh te ko lai timi ruahchannak zong tampi ka ngei. Nain cozah an va ser khawh lo sual hmanhah rianan ṭuan khawhmi a tam ngaingai. Chin ramkulh State Hluttaw anmah kut chung ah a um kho lai. Chin nunphung le Chinram mithmai he aa tlakin phunglam upadi an ser lai, an remh, an chap, a ṭha lomi hrawhnak nawl an ngei lai. NLD asiloah USDP nih Chin State cozah an va tlaih sual hmanhah Hluttaw nawlngeihnak hmangin an rianṭuannak an khalh khawh lai, an check khawh lai, cozah dinfellonak (corruption) le ningcang loin rian ṭuannak a um ahcun an checkhlat khawh lai. Chin party mee kuangah kan sanh lo ahcun cu vialte Chinram le Chin miphun caah a ṭha dingmi cu a sung kho mi kha kan si.\n𝗖𝗵𝗶𝗻 𝗣𝗮𝗿𝘁𝘆 𝘁𝗵𝗶𝗺𝗳𝘂𝗻𝗴 𝗽𝗲𝗸 𝗰𝘂 𝗧𝗹𝗮𝗻𝗴𝗰𝘂𝗻𝗴𝗺𝗶 𝗽𝗮𝗿𝘁𝘆 𝗻𝗶𝗵 𝗳𝗲𝗱𝗲𝗿𝗮𝗹 𝗽𝗵𝘂𝗻𝗴𝗶𝗻 𝗿𝗮𝗺 𝘀𝗲𝗿𝘀𝗶𝗮𝗺 𝗮𝗻 𝗶𝘇𝘂𝗮𝗺𝗻𝗮𝗸 𝗮𝗵 𝗯𝗮𝘄𝗺𝗵𝗰𝗵𝗮𝗻𝗵 𝗹𝗲 𝘁𝗮𝗻𝗽𝗶 𝗮𝘀𝗶: Kum 70 renglo Kawlmi Cozah uknak tangah kan um cang. Nihintiang tlangcungmi nih kan khua, kan ram, kan vawlei kongkau ah nawl ngeihnak tlamtling in kan ngei bal rih hna lo. Kawlrawn le Kawlmi he tahchunh ahcun a sifakbik, a derbik, a ṭhangcho lobik kan si. Kawl Acozah uknak phunphun tangah a chiatnak lei kamin a bikbik lawngte dirhmun ah kan um. Tlangcung miphun party an mee kuangah thimfung kan sanhmi ruangah hi hleiin sungh ding hi kan ngei ti maw? Chin party thimfung pek cu Tlangcungmi party thimfung pek asi. Tlangcungmi party thimfung pek cu Tlangcung miphun nih federal ramkomh sernak dingmi rian ṭuannak kut thazaang kan cahter le ṭhawnter khi asi. Cu ruangah Chin party thimfung pek timi cu Federal phung kan duhning langhternak phunkhat zong asi lengah federal phungin ram sersiam kan ni zuamnak caah zeimawzat tal bawmchantu zong khi a si lai.\n𝘾𝙖𝙩𝙩𝙞𝙖𝙡𝙩𝙪: 𝙍𝙪𝙖𝙡 𝙇𝙞𝙖𝙣 𝙏𝙝𝙖𝙣𝙜\nSalai Lungthli Tum: Australia Zeitin Na Kal Ve? Na Qualified Caah Maw Na Kal? Or UN Nih An In Zaangfah Ruang Ah Dah?\nFirst Airport In Chin State Kan Ngeih Khawh Mi Ah Hin Kan Pu Vice President Henry Van Thio Hi Philh Hrimhrim Ding Asi Lo


GOOD NEWS:- US Bawmhnak cu Trump nih $ 600 timi in $ 2000 bak kai ter dingin Congress ah nawlnak a tuah cang. – Kawltu Team\nGOOD NEWS:- US Bawmhnak cu Trump nih $ 600 timi in $ 2000 bak kai ter dingin Congress ah nawlnak a tuah cang.\nDecember 23, 2020 December 23, 2020 Pu Tawn Mang\nUS bawmhnak kong ah thawngpang tha ngai a van chuak hoi. Trump nih US cozah congress cu Covid 19 bawmhnak (relief bill) cu US dollar $ 900B bak si ding le pumpak bawmhnak stimulus checks zong $ 2000 bak hmu kho dingin nawlnak a tuah cang. Thawngpang tha bak a si.\nZahan khan Trump nih phunglam sertu cozah upa (Lawmakers) hna cu Covid 19 bawmhnak ca cawn ni khatni (Monday) i fehter cangmi cu $900 billion pandemic relief package bak si dingnin nawlnak a tuah Trump nih video ah a langhter i Congress cu minung pakhat ah $ 600 timi cu $ 2000 bak i kaiter ding le nuva caah $ 4000 bak kaih dingin congress cu a nawl.\nUS tangka lei tuanvo ngeitu Treasury Secretary Steven Mnuchin nih a chim ning ah $600 cu hmaizarh khin Bank account ah a phan lai tiah a chim cang. Kum tling kum khat ah $ 75000 nak tlawm a hmumi nih $ 600 an hmuh lai i nuva 150,000 nak tlawm a hmumi nih $ 1200 an hmuh lai tiah a rak chim ve fawn. Thawngpang update kan van izuam than lai. Source: Fox\nPresident Trump nih Congress [ Senate+House ] nih nan chuahpi mi bill $900 billion hi remh than ulaw, minung pakhat $600 nan pek mi hna hi minung pakhat ah $2000 tal pe hna uh, nuva nih $ 4000 tal co ding in bill chuahpi ulaw min ka thut colh lai tiah a ti hna. Bill nan chuahpi mi $900 billion chungah Coronavirus he a pehtlai lomi, a herh lomi, phaisa heu sawsawh mi nan telh chihmi hi nan remh dih a hau tiah a ti. Cucaah Congress nih $900 billion an chuahpi cu zohfelnak ngeih than dawh an si caah minung pakhat nih $600 nak tam deuh hmuh khawh a si kho. Salai Lairamthang\nRelchap:-Paleuh Thang nih Nihchuak tak tak Interview a Van Tuah Than (VIDEO)\nPaleuh Thang a van lang than cang. Tutan ah Pii Maa Than interview bak a van tuah. Zoh a nuam kho tak tak. Nih a chuak kho tuk. Interview a tuahmi nu khi nih a chuak kho tak tak. Thinlung nuamhnak ah atha bakmi video cu a si lai. Hibantuk tete hi zoh a nuam ngaimi a si. Zoh a nuam law law khi a si ko. Video link a tanglei ah a um lai. van zoh ve hrimhrim.\nPaleuh Thang hi Lai Capo saih thiam ngaimi a si. Malaysia UN interview nak video khan laar hram aa thok. Kum tampi a laar ve cangmi a si. A tanglei ah Pii Maa Than interivew a tuahnak a um lai. Van zoh ve. Zoh a nuam law law khi a si ko.\nVideo link hi hmet law na zoh khawh lai. A tha ngai. Nih a chuak kho ngai ngai. https://fb.watch/2vP4ujqE6l/\nRelchap: Zunthlum Ngeimi caah Ei Ding le Ei Bak lo Dingmi Pawl\nHi bantuk news hi rel bak ding a si. Aherh bak mi a si. Share khawh zong rak izuam. A herh tak takmi a si. Cun Sii lei i mithiam pawl nih an tialmi bak a si. WHO nih an chim ning ahcun vawleicung ah 400 million leng nihhin zunthlum (diabetes) zawtnak hi an ngei ti hmuh asi. Cun zunthlum zawtnak hi ttha tein i thlopbul lo ahcun zawtnak dang a phunphun a chuak kho mi asi. Cu hna cu lung zawtnak (heart disease) te hna, kal rawhnak (kidney damage) te hna, thahri rawhnak (nerve damage) te hna le thihnak tiang hmanh phakter khotu zawtnak asi. Sihmanhsehlaw, ei le din ttha tein i zohkhenh le taksa phak ning zatin cawlcangh ahcun ven khawh mi asi fawn.\nA tanglei kan ttial mi ahhin zunthlum zawtnak a ngei mi nih an ei ding le ei lo ding pawl an si lai.\nThanthling rang (sugar) le sawda (soda) aa tel mi theihang paoh paoh din lo ding\nTii (water) tampi din ding\nArti (egg) ei khawh asi\nChhiti (oil) a tammi paohpaoh cu hrial dih ding\nThingthei ei tam ding\nFacang te hna, changreu (bread) te hna ei lo ding\nOat changvut (oatmeal) ei khawh asi\nKhazianchinti (tomato) ei khawh asi\nAlu kiau mi ei lo ding\nMai (squash) ei khawh asi\nTisik anhnah in tuahmi theihang pawl din ding\nkhuaihliti hrial ding\nThawhpat thei (avocado) ei khawh asi\nSa emmi hrial ding\nNga sa ei khawh asi\nCi te alh tuk mi meh pawl hrial dih ding\nThakhling ei khawh asi\nIce cream ei lo ding\nAithing ei khawh asi\nSaupi a kik in khaltermi sa pawl ei lo ding\nApple thingthei ei khawh asi\nThingthei saupi i caar mi pawl ei lo ding\nKawng chung i mu a ngeimi pawl , be te hna pet e hna ei ding\nThazang tthawnnak (energy drinks) ding ca i dinmi pawl hrial ding\nDaidim ei tam ding\nKhohsuai dawr i saupi tuahcia i chiah mi pawl ei lo ding\nChangvut (whole milk) in tuahmi cawhnuk din lo ding\nA thlum ngai i a bangmi zeihmanh ei lo ding\nEi le ei lo ding tampi a ummi lakah tlawmte lawng kan van langhter mi asi I, zunthlum zawtnak a ngei mi paoh nihcun zulh khawh cio i zuam hna usih. Source: Espresso Health\n← US Bawmhnak Pek Dingmi Stimulus Check Kong Thawngpang Tha\nRalbawi Col. Solomon nih Khin Maung Yi Kong ah biathup a Phuan ve Cang →


May 26, 2021 Zan Thlapa cu dawp dolh bantuk asi lai nain thisen nih adih lak in tuam mi bantuk in a um lai ti asi. – Hakha Cherry\nMay 26, 2021 Zan Thlapa cu dawp dolh bantuk asi lai nain thisen nih adih lak in tuam mi bantuk in a um lai ti asi.\nMay 26, 2021 Zan Thlapa cu dawp dolh bantuk asi lai nain thisen nih adih lak in tuam mi bantuk in a um lai ti asi. Hi bantuk hi voi tampi a cang mi asi lem lo.\nZoh khawh cio rak i zuam hna usih. USA hin fiang ngai in a lang te lai tiah zumh asi. Thlapa cu voidang tawn nak in 7% ngan deuh in alang lai i suimilam pakhat chung mah cutin a lang lai ti asi.Credit-Van Bawi Kam Zaitu\nHarnak le sunghnak pahchih in teinak hmutu Miss Universe Myanmar Thuzar Wint Lwin nih a chimmi bia pakhat\nHi nu nun ah cawn ding cu zeibantuk harnak kan ton zongah lungdong lo in kan i tinhmi Kawltung zoh in kar hlan a herh. Kan ngeih lomi le a um lomi thil ah buai si loin kan ngeihmi thil hmanthiam a herh zia a kan cawnpiak. Vawlei kan nun chung kan duh ning in thil an cang tei lai lo caah harnak ton ah a tlu colhmi kan si lo a biapi. Harnak timi cu hrial awk tha lomi thil a tei tu in tei ding khi a si.Credit-Tluang Ceu Thang\nThantlang-Hakha karlak (Mengtung 17/5) Thanghrim sia zuatnak ah Ke-12 Truck aa let i, motor mongtu a nunnak a liam, tiah thawng kan theih.\nHakha BEHS No.1 in CDM saya/ma pahnih Non-CDM than, an dihlak 5 hrawng an si


President Trump nih USA a dawt ning le a thil tuah ning cu khuaruahhar bak si, Mah bantuk President tha hi\nCoronavirus ruangah harnak a tongmi hna caah Senate le House nih an pass cangmi US$ 484 billion cu tuchun ah President Trump nih minsen a thut I, upadi ah a canter cang. Mah bawmhnak phaisa cu “Phase 3.5” emergency interim coronavirus relief package” ti zongah auhmi a si. Mah bawmhnak phaisa chungah US$ 310 billion cu Paycheck Protection Program (PPP) timi caah an hman lai. Riantuantu minung 500 in a tanglei a ngeimi hna, small business ngeitu hna caah loan cawih ding le grant pek ding caah an hman lai.\nMah phaisa in small business ah riantuantu employee thla hlawh, inn hlanman le utilities caah thla hnih chung a pek piak khawh hna lai. Mah chung thiamthiam in US$ 30 billion cu bank hme tete a simi, community-based lenders, small banks le credit unions caah an hman lai. Adang US$ 30 billion thiamthiam in tlawmte angan deuhmi, mid-sized banks le credit unions pawl bawmh an si lai.\nA dang $50 billion cu Small Business Administration’s emergency disaster caah cawih dingah an chiah lai I, a dang $10 billion in SBA disaster grants caah an hman lai. $10 billion hi disaster grants a si lai caah cham hau lomi a si kho.\nKan hnu ah an rak pass cangmi $2.2 trillion “Phase 3” stimulus package tiah auhmi , bawmhnak, CARES Act in loans le grants a ngahmi small business pawl nih an riantuantu hna employee pawl kha rian dinhter lo in 75% an hman ahcun phaisa pek than hau lomi, fully forgiven ah chiah piak an si lai an ti. “Phase 3 relief package cu caan tlawmte chung I a dih colh caah small business ngeimi tampi cu loan le grant cawi kho loin an tang dih. Curuangah atu bantuk in a rannak in 310 billion cu an rak in an thlak thanmi a si.\nTuan deuh I bawmhnak phase 3 chung in US university mithang, Harvard, Princeton le Stanford university hna nih an rak I laak ve caah President Donald Trump nih a hal than hna I nizan press conference ah an khirh than cang hna” tiah a chim. Mah tluk in small business hme tete nih harnak an ton lio ah institute ngan pipi pathum nih ningcang loin phaisa an rak I laakmi cungah President Trump nih faakpi in a mawhchiat hna.\nTutan Paycheck Protection Program (PPP} nih Spanish, Minak le Asian pawl caah thathnemnak tam bik a chuahpi lai tiah an ruah. Laimi chung zong in small business a ngeimi, Sushi company, rawldawr le grocery dawr hme tete a ngeimi caah tampi a bawmh hna lai tiah ruah a si.\nBe the first to comment on "President Trump nih USA a dawt ning le a thil tuah ning cu khuaruahhar bak si, Mah bantuk President tha hi"


KAN WEBSITE IN KAN IN DON HNA!\nPathian Thluachuah Miharsa sinah kan Cheuh ve hna!\nKhrihfabu caah thla a kan campiaktu an si!\nColorado Chin Baptist Youth\nKhrihfabu Thazaang an si!\nCCBC Sport Day\nHrimhtthannak caah Kumkhat Voikhat!\nColorado Chin Baptist Church Sunday Service cu Zarhpini (Sunday) 2:00 -4:00 PM ah kan hman. Lamhlat/ lamnai zumtu hna kan i ton caan a si. Khual le mileng hna he Pathian kan thangtthat caan zong a si.\nColorado Chin Baptist Church Nubu hna cu kan Khrihfabu caah siseh, kan Miphun le kan Ram caah siseh, Ram mui hna caah siseh, Khrih ruangah hremnak a ingmi hna caah siseh Zarhteni (Saturday) 2:00 -4:00 PM ah thlacamnak an ngei tawn.\nColorado Chin Baptist Church Mino hna hruainak in Zarhte Zaan (Saturday) 6:00 – 8:00 PM ah CCBY pumhnak caan kan hmang. Hmailei kan hruaitu kan MINO hna a lam kip in an tthanchonak ding caah timhtuahmi a si.\nKan Kong Theih Deuh Nan Duh Ahcun\nHika Zawn te ah Na CLICK khawh\nKAN UPA HNA HE\nNANGMAH RUAHNAK THEIH KAN DUH KO\nRAK KAN PEHTLAI


Neymar Nih Hin Ka Palh Tiah Chim selaw, Barca ah Rak Kir Than Ko Se - Lionel Messi - Huapzau\nNeymar Nih Hin Ka Palh Tiah Chim selaw, Barca ah Rak Kir Than Ko Se – Lionel Messi\nNeymar cu FC Barcelona lei ah a kir tthan lai timi kong ah captain Lionel Messi nih cun aluanci 2017 kum i Barcelona a chuahtak ruang ah ngaihthiam hal se law Camp Nou lei ah rak kir tthan ko se tiah a chim.\nKan thei bantukin Neymar nih cun aluancia kum 3 ah khan Barcelona a rak chuah tak, mah a chuahtak lio zong ah khan Lionel Messi nih cun a rak tanh lo ngai i, Barcelona chuahtak ding ah cun a rak sian lo ngai.\nParis Saint-Germain lei i aa tthial lio ah khan Neymar cu vawlei cung player man tam bik a rak si. Nain, Spanish club ngan Barcelona a chuahtak ruang ah aa ngaichih tiah media tampi nih an rak ttial.\nNaite interview an tuahnak ah Messi nih cun Neymar cu Barca lei ah rak kir tthan ko se, a rak kir tthan hi ka duh ngai tiah a chim i, 2017 kum i Barca a chuahtak ruang ah khan ngaihthiam hal ko se tiah a chim chap.\n“Neymar hi vawlei cung player ttha bik pakhat asi, Barcelona lei i a rak kir tthan hi ka duh ngai” tiah Messi nih Sky Sports a chimh.\n“Neymar hi Barcelona lei ah rak kir tthan taktak a duh ngai ko cun ka thei, a tuahmi ruang ah ngaihthiam hal se law, rak kir tthan ko se, nain a har ngai ko la”\n“A rak kir tthan ding asiah cun, ngaihthiam hal hi a biapi bik ah ka chiah” tiah Messi nih a chim chap.\nPSG caah Neymar nih hin puai (matchs) 77 a chuih cang i, kawl 67 bak a khumh cang i, assists zong 39 bak a ngei cang.\nDuh aiin City Players ten Awards kan dawng tlem, City chungah Zahderna an lan tir lo - Raheem Sterling\nRaheem Sterling chuan Manchester City’s players te chuan lawmman dawn an phu viau a, mahse an dawng lo, Manchester City […]


Trump nih Biden a teinak le Biden nih Trump a teinak an i dang khawh ve ning cu amak lawlaw – TIMES OF CHIN NEWS\nPosted By: thawngthawng November 26, 2020\nTrump cu a luan ciami thim kum ah Demon phu nih an doh, business man-chawlet si, politics kong zeitin dah theih i president ai cuh ngam ve an rak ti, politics chung, chawleh zong ai tel ve, chawlet thiammi tampi zong a thli in politics an rak thiam tuk ve, cucu trump nih kum 2016 ah a langhter. Trump mihrut tiah a aukhuangmi laimi cheukhat zong kan um ve, hrut sehlaw business a tuah in a rum kho lai maw,cun kum 2016 ah teinak hmu in US president a tling kho lai men.\nTukum thimnak boruak ah zei caah dah trump a tlak chiat bik tiah ruahmi cu miphun tlaidannak ngei. Covid-19 zalon tuknak a phih kham a bikin ngaihkhat thit-umhnak ai tel, khrihfami fak tukin a dirhkamh, midang biaknak zalonglo, miphun dang zawnruahnak a tlawm a bikin refugees kongah si bik, ramdang policy ah a niam tuk timi soiselnak karah ai tenh caah tutan thil a cannak bik hi a tawifiannak cun a si.\nBiden hi zeiruang ko ahdah hi ti uar a hung um. Zalonnak fakpi in a aupi i a aupimi chungah khrihfa zumhnakah tih nung bikmi cu Ngaihkhat thit-umhnak a cohlanmi hi a si, hihi bible zumhnak he ai ralkahmi a si. Cun zatlang nun hi a si rih, cu ahcun mivialte zaruan in zoh ai tel, laimi tampi nih kan uar venak cu pakhatnakah refugees laknak kongah si ve. Biden hi ramdang policy ah a thiam deuh in a sang deuh tiah an ruah, covid zawtnak zong hi amah nih uk cun ai nawr kho deuh lai tiah ruah a si.\nMiphun thlaidannak zong a reh lai tiah an ruah. Asinain a rauh hlan ah US ram cu zalonnak fak tukin a tlungte lai i US cu tihnung, a thurhnom tukmi ram a si te lai, hihi Biden president a tuan tak ko ahcun a si dingmi si. A hnu in Muslim Obama nih a dirkamh lai i ralhrang zong zalonnak an ngei kho vete lai i tihnung a chuak kho.. Biden nih a tuan dingmi us ram caah a thami tampi lakah Laimi harsa in kan umte lai maw timi zong ruah phu ngai than.\nBiden nih a uk tak i a kalpimi a thami tampi lakah Bible he ralchanh in biakhiahnak a tuah thante dingmi ngaikhat-thit-umhnak nih khrihfami cu Obama chan bang mithli he a chiahte hna lai. Bible zoh tikah minung hi zalonnak ngei dingin Pathian nih a rak kan serlo, pakhat sal kan si cun pakhat sal sinakin luat timi lawng a um. Zei sal ahdah kan taante lai timi lawng ruah awk um cang. 1. Zalonnak-biden, 2. Zalonnak thleidan thiam- Trump Phone si caah cafang palhmi tam kho men ka ruat thiam u, thazaang pek philhlo tein ka page hi like le share in ka bawm ve u. By. Stonnybawi


Actor Ahn Jae Hyun Mask He A van I Lang Than Nak Hi - The Chin Celebrities\nAugust 4, 2020 2 min read hleicung@gmail.com\nActor Ahn Jae Hyun cu kan thei bang in an mah ram chung long ah hlah vawlei cung huap in a min a thang mi zukcawl lemcang thiam pakhat a si, mah tluk in an ram longah hlah kan mah chin/ lai mi tiang nih kan uar I a drama tete zong kan zoh duh taktak ve cio mi actor Ahn Jae Hyun cu a thar in mipi hmuh khawh ding in a van I lang tthan mah a hmanthlak thar cu an uar ngaingai.\nActor Ahn Jae Hyun cu a nupi Goo Hye Sun he an i then hnu ah a voikhat nak in July 27 ah khan a instagram ah a van langh than. Mipi nih an hmanthlak thar le a sam thar te cu an uar ngaingai. Mask aa tuah ko nain a mui a dawh thiamthiam ko tein an fak ngai. Ahn Jae Hyun hi Love With Flaws timi Drama a cang hnu khan cun, mipi hmai ah a langh bal ti lo.\nMah drama an cang dih ah khan a nupi Goo Hye Sun he an karlak a tha lo ruang ah an i then pa mi a si tiin thei a si. cun naite ah khan an pahnih karlak a dong cikcek cang tiin “ kan pahnih in kan i tim nak, kan duh nak veve ah kan kal cang lai, hmailei zong ah pakhat le pakhat thazang kan i pek ve ve ko lai.\nCun nan dihlak cung ah ngaithiam nak kan i halh duh hna tiin an i peitlaih nak cun an dongterh tiin thei a si. cun actor Ahn Jae Hyun cu Tihin mipi hmai ah a van lang than cang tikah mipi le a fans pawl cu an i lawm ngai.\nNgun Pangpar Ti Mi Hla Mai Jenney Dawt Hlei Hniang Le Mai Sui Rem Tial Le Salai F BC Sang


Lohtlau: US Supreme Court nih Louisiana State 'Nau Thah Khapnak Upadi' a Thah | THE CHIN EXPRESS\nLohtlau: US Supreme Court nih Louisiana State ‘Nau Thah Khapnak Upadi’ a Thah\nLouisiana state cozah nih asi khawh chungin nau thah um hlah seh ti a duh caah “lam nai sizung ah mizaw riahternak nawl a ngeimi sibawi lawng nih nau thah khawh asi” tiin upadi a tuahmi cu US rampumpi biaceihzung sangbik Supreme Court nih a thah piak diam.\nCucaah, an state ah sibawi paoh nih fawi tein nau thah khawh asi cang.\nPresident Trump le Khrihfa tampi nih cun nau thah cu an duh bak lomi asi. Trump nih Supreme Court ah biaceihtu 2 bak a chiah hna nain nau thah an kham kho bak lo.\nDemocratic/liberal pawl nih cun nau thah cu a pawitu nu nawl asi. A nuhrin covo asi, ti hi an dirpi ning asi.\nSupreme Court nih that hlah sehlaw Louisiana state pumpi ah nau thahnak nawl a ngeimi sekhan/clinic pakhat lawng a um lai, i nau thah a zor taktak lai.\nNain, Supreme Court i Republican biaceihtu a simi Pu John Roberts nih titsa a phoh hoi i Democratic biaceihtu 4 sinah a ṭan caah khrihfa le Republican pawl nih uar tukmi Louisiana state nau thah khapnak upadi cu Supreme Court nih a thah.\nSupreme Court ahcun biaceihtu 9 an um. Tam deuh (5) duhnak kha fehter zungzal asi. Biaceihtu 9 lakah 4 cu President hlun Clinton le Obama nih an khenhmi Democrat an si. 5 cu President Bush le Trump nih khenhmi Republican an si.\nRepublican duhning paoh in Supreme Court nih bia a khiah khawh peng ding asi nain President Bush nih a khenhmi Pu John Roberts nih titsa a phoh lengmang caah nai hrawng cu online ah Trump a zai peng.\nAtu he cun June thla chungah Pu John Roberts nih Trump le Republican pawl titsa phoh in Democratic lei ah a ṭan voi 3nak bak asi cang – mah hi hmet law adang voi 2 cu rel khawh si.\nNain, Pu John Roberts hi a rianṭuan ning uar a um ngai vemi cu, “nau thah cu ka duh lo nain Louisiana state upadi he aa khat bakmi Texas state upadi kha 2016 ah Supreme Court nih a thahpiak caah Supreme Court tuahsernak i zul seh tiin Democratic lei ah ka ṭannak si” a timi te hi si — Amah duhnak lawng ruat (lung khat phor) loin thil sining zoh chih tein rian a ṭuan (a fair tuk) kan ti lai cu.\n2016 ah Supreme Court nih Texas nau thah khapnak upadi thah/lo kong vote a thlak lio ahcun Pu John Roberts nih ‘zuah (thah lo) dingin a rak vote’ nain thah dingin vote tu an tam deuh caah thahpiak an si.\nZeiti ṭha, Louisiana state um Republican pawl le khrihfa tampi duhmi “nau thah khap” cu a tlamtling ai lo.